Emma har snydt døden to gange: - Tredje gang bliver ikke lykkens gang | Ugeavisen Odense | Ugeavisen.dk\nDu er her: Forside - Ugeavisen Odense - Se alle billederne: Tusinder til valgfolkemøde i Odense\nDu er her: Forside - Ugeavisen Odense - Emma har snydt døden to gange: - Tredje gang bliver ikke lykkens gang\nEmma Arildsen snød døden to gange. Foto: Kristian Isaksen\nEmma har snydt døden to gange: - Tredje gang bliver ikke lykkens gang\n21. maj 2019 kl. 12:23\nDer skulle mere end en brækket ryg og nakke til at bremse Emma Arildsens ridelyst. To ulykker sendte hende næsten i audiens hos døden - hun blev dog reddet ved afgrunden af sin egen fornuft.\nSanderum: Hun vidste godt, at hesten var vild. Det var hovedårsagen til, at den fungerede så godt på militarybanen. Temperament er lig med succes, hvis det kan tøjles. Desuden var vildskaben også en del af charmen og spændingen.\n20 års udsyn fra hesteryggen har dog lært Emma Arildsen, at man ikke skal lade sig forføre fuldkommen ukritisk af de store, sorte øjne.\nHun kender dyrets natur. Dets uforudsigelighed. Hun ved, at spiltsekunders tøven kan udmønte sig i uomvendelige konsekvenser for rytteren i sadlen. Så selvom hun kan sit kram, forholder hun sig ikke blåøjet til hestens ophedede engagement - eller sine egne begrænsninger.\nDerfor gjorde hun sig en investering, andre har fnyset hånligt af.\nHun lagde 5500 kroner for en ridevest - en airbagvest - der, som navnet antyder, har samme kvaliteter som dem, der udløses i biler ved sammenstød.\nDet er mange penge. Sådan lige umiddelbart.\nEkvipagen træner på Bornholm. Der er et par dage til stævnet og alt er, som det plejer.\nSammen forcerer de forhindringerne. Får rettet til, vurderer afstand, antrit, tempo og vinkel i forhold til banens finurligheder. Helt som vanligt inden en konkurrence.\nDe rammer vandgraven, som det er sket hundredvis af gange før, men ingen af de foregående afslutninger har været som denne.\nFor det har aldrig været meningen, at hesten skulle bytte plads med rytteren.\nDer kommer ikke kraft nok i springet op af det våde element. Den halvhjertede eksplosivitet resulterer i, at forbenene banker hårdt ind i tæstammen for enden af vandgraven.\nEmma Arildsen har allerede nået at tænke, selvom det hele flimrer lynhurtigt forbi nethinden.\n- Det var for tidligt.\nEfter ulykkerne kæmpede han med det. Han havde det meget svært, men ridning har bare trumfet alt for mig. Det har været en del af mit liv, siden jeg kan huske. Når jeg har talt med andre ryttere om det, så forstår de mig. De havde gjort det samme, siger de. Det var nok ret egoistisk. Det ser jeg tydeligere nu. Bare det, at vi snakker om det og jeg tænker tilbage, gør, at jeg får endnu mere respekt for ham.\nEt kort øjeblik er der helt mørkt og i de efterfølgende momenter flyver en masse hesteben rundt.\nDet massive dyr vendte om sig selv i luften og laver en kolbøtte med Emma Arildsen som stødpude. Imens hesten kommer på benene igen og i sin forskrækkelse tordner væk fra åstedet, ligger Emma Arildsen helt stille.\n- Jeg mærker efter. Det gør lidt ondt i fingrene, men det er ikke slemt. Det gjorde faktisk ikke ondt nogen steder, så jeg rejser mig bare op. Sammen med min veninde får vi fat i hesten igen. Vi læsser den op og jeg rider igen.\nEt kortvarigt chok. Ikke værre end at få en bold i ansigtet lyder det til, når Emma Arildsen beretter om hændelserne denne augustdag på Bornholm i 2013.\nMen under overfladen begynder kroppen så småt at reagere. De pludseligt udløste kemikalier, hjernens eget lille laboratorium har sendt med ekspresleverance ud i sine nervebaner i det øjeblik kollisionen sker, fortager sig.\nDen bedøvende effekt gav blot sin ejermand tid til at finde sikkerhed.\n- Der går vel to-tre timer og så begynder det at snurre i benene. Jeg bestemmer mig for at tage på hospitalet. Jeg forklarer dem, hvad der er sket og de mærker lidt efter på mig. Lidt efter bliver jeg sendt til røntgen.\nRygsøjlen lyser op på skærmen. Det er ikke just en opløftende melding, lægen akkompagnerer billedet med.\nDer er brud på de fire nederste ryghvirvler og en af de mellemliggende diske er fuldstændigt kollapset.\nHun får at vide, at hendes muskulatur omkring rygsøjlen har polstret knoglerne og holdt det meste på plads - og at hun samtidig gjorde sit livs investering, da hun lagde pengene for ridevesten.\nUden den kunne hun have mistet livet eller som minimum have tilbragt resten af det i en kørestol.\nKæmpede sig tilbage\nEmma Arildsen rider ikke mere. Men det har intet at gøre med ulykken. Heller ikke den, som var ved at tage livet af hende i maj 2014.\nEn måneds ubevægelighed i stræk og tre måneders iførelse af korset var de umiddelbare konsekvenser af hestekolbøtten på Bornholm.\nMen så snart behandlingen var ovre, stod hun atter og riggede hesten til i det følgende forår.\n- Vi hestepiger. Vi er crazy. Det er ikke fordi, jeg ikke har respekt for, hvad der skete, men jeg følte ikke, det var farligt. Måske forstod jeg det ikke ordentligt. Det ved jeg faktisk ikke. Jeg vidste bare - og det har jeg vidst fra minutterne efter, jeg fik beskeden om min skade - at jeg skulle ride igen.\nHistorien har det med at gentage sig. For Emma Arildsen, er den kliché ingen undtagelse.\n- Jeg rider rundt et sted med æsler, som min hest af en eller anden årsag synes, er det farligste i verden. Den bliver bange og begynder at bukke. Emma Arildsen bliver slynget af det skræmte dyr og falder ned med nakken først i ridebanens hegn.\nDet efterfølgende knæk markerer slutningen på et farligt makkerskab.\nBeskeden er den samme på hospitalet. "Du har været ekstremt heldig. Din vest har reddet dig. Ellers var du død".\nDa Emma Arildsen måtte lægge sin lægejournal frem skabte det en vis fortørnelse hos den konsulterende læge.\n- Du må aldrig ride igen. Brækket ryg og nu brækket nakke. Du har snydt døden to gange. Tredje gang bliver ikke lykkens gang for dig.\nEmma Arildsen genkalder sig scenen.\nHun fik i øvrigt at vide, at skaderne på ryg og nakke havde påført hele skelettet i denne del af kroppen så megen slitage, at den i alder svarede til at være 70 år.\nDe voldsomme uheld kunne altså ikke passere helt konsekvensfrit. Det ville næsten også være for meget, at undvige dødens utrættelige fangarme to gange uden at få en flænge eller to.\nHun fik hold i ryggen, når hun løb. Noget så grusomt, inden et par professionelle øjne og hænder måtte besigtige omfanget. Det så ikke godt ud og det ville kræve en umådelig disciplin at vende tilbage for fuld styrke.\n- Jeg måtte løbe en kilometer ad gangen for ikke at overbelaste og samtidig få hele organismen i omdrejninger. Det var ufatteligt hårdt. Er du klar over, hvor lidt en kilometer er. Men jeg holdt fast og så stille og rolige fremskridt.\nDet resulterede i, at Emma Arildsen tidligere i år kunne gennemføre Lillebælt Halvmaraton - en bedrift, hun godt tør tale op.\n- Jeg havde aldrig troet det muligt. Jeg var blevet straffet for ikke at lytte til fornuften i første omgang. Men jeg kæmpede mig ud - og jeg kan love dig for. Jeg er stolt.\nHar redet, siden hun var fem år gammel.\nBrækker ryggen i august 2013 på Bornholm. Får at vide, at ridevesten har reddet hendes liv.\nBrækker nakken i maj 2014. Igen redder ridehesten hendes liv. Lægen råder hende til aldrig at ride igen.\nSkiller sig af med den gamle hest og køber en ny og rolig hest.\nHar den i to år, inden hun indser, at jobbet som efterskolelærer på Nørre Aaby Efterskole er for tidskrævende.\nHar ikke livsforandrende variege mén, men døjer i en rum tid efter ulykkerne med kraftigt hold i ryggen, der sætter sig i flere uger efter blot korte løbeture.\nOpsøger professionel hjælp og får råd til, hvordan hun skal komme videre.\nFra kun at måtte løbe en kilometer i startfasen, løb hun i 2019 Lillebælt Halvmaraton.\nI mellemtiden havde hun meldt sig ind i Sanderum Motion, som hun løber med ugentligt.\nDet har sammen med efterskolelivet kunnet udfylde det rekreative tomrum efter ridningen.\nNu sigter hun - sådan lidt uofficielt - efter New York Marathon.\nFrygter ikke døden\nDet er bizart at sidde overfor en kvinde, der har overlevet ulykker, der i begge tilfælde kunne have fravristet hende livets gave.\nLigeså bizart er det, at hun forekommer sin samtalepartner fuldstændigt umærket, af de to hændelser, som kunne have traumatiseret de fleste mennesker.\nHun ynker heller ikke, selvom ulykkerne har haft sin pris.\n- Jeg får ind imellem en meget kraftig migræne, men de fleste bivirkninger var mest i månederne efter. Hun skilte sig af med den vilde hest og købte en rolig af slagsen. I hendes øjne var det, nærmest det samme som, at følge lægens råd.\nFølte du dig slet ikke bange for at miste alt? Burde du ikke se dit held som et varsel - især efter første uheld?\n- Jeg har altid sagt, at jeg ikke var bange for at dø. Jeg har bare ikke lyst til det. Jeg har aldrig bekymret mig om mig selv - men meget om andre. Skal jeg koge det ned, handler det nok om, at min mor altid har været meget overbeskyttende og det har gjort, at jeg har placeret mig selv i en helt anden grøft.\nHvad med din mand - har han kunnet håndtere din ukuelige ridetrang?\n- Efter ulykkerne kæmpede han med det. Han havde det meget svært, men ridning har bare trumfet alt for mig. Det har været en del af mit liv, siden jeg kan huske. Når jeg har talt med andre ryttere om det, så forstår de mig. De havde gjort det samme, siger de. Det var nok ret egoistisk. Det ser jeg tydeligere nu. Bare det, at vi snakker om det og jeg tænker tilbage, gør, at jeg får endnu mere respekt for ham.\nEmma Arildsen havde kun den nye hest i to år, inden den blev skiftet ud med en hund. En labrador ved navn Jørgen. Den er ikke så god at ride på og kan ikke erstatte hesten, men Jørgen er et fornemt supplement til den tilværelse, den frygtløse ex-ridepige har indladt sig på.\n- Jeg er blevet efterskolelærer og det sluger al min tid. Jeg har slet ikke tid til at være der for en hest og passe den, som man skal. Og jeg elsker mit job, så valget var egentlig nemt. Jeg vil gerne nu udelukke, at jeg skal ride igen, men man skal vist aldrig sige aldrig.\nSatser amerikansk: Nærbutik med produkter fra USA\nSpøgelser i Genbrugshallerne?: - Der er noget på færde, vi ikke kan forklare\nPadelboxen: Indendørs Padelcenter åbnet i Odense\nLoay Zeraiq: Kendis kørelærer fra TV 2 ZULU, har udvidet forretningen i Odense\nErik har skabt en skov til folket: - Nu mangler den bare at få besøg\nFynske Louise er sej: Klar til VM - og drømmen er OL\nGlemskab førte til forfatterskab: Peter blev forfatter i Thailand\nHer går det godt: Kom til Oktoberfest hos LuxLight\nAstronauter leder efter opfindsomme børn\nKonkurrence: Vind musikalske oplevelser\nThaimassage: Oplev skøn Wellness i ny odenseansk klinik\nStor aktion mod Hells Angels: Usædvanligt stort opbud af betjente og politibiler ved politigården i Odense\nFørste parket ved sunken kutter: Hvad dælen laver sælen?\nDynamo får millionstøtte til nye projekter\nBryllup: Le Gance vil gøre bryllupsdrømme til virkelighed\nOB-AGF: 10.000 har købt billet\nSlut: Jam Days trækker stikket\nBadminton/Tennis: Europas første ketcher-sport testcenter, blev indviet med et brag\nKræmmer-Huset: Når livet tager en drejning\nDe nominerede: Turistattraktion\nKonkurrence: Vind personlig træning og OBBC medlemskab\nDer læsses skinner: Middelfartvej spærres for gennemkørsel ud af byen


Elming genstarter arbejdshelvedet - Avisen.dk\nElming genstarter arbejdshelvedet\nVild med dans kommer til at give vært og sportskommentator Claus Elming sved på panden. (Foto: Foto: Mads Nissen / Scanpix)\nDer bliver ikke meget tid til familien, når Claus Elming de næste to måneder skal træde frem på skærmen for hr. og fru Danmark.\n11. september 2010 09:23\nHan var smilende og selvsikker, da han sammen med sin nye medvært, Christiane Schaumburg-Müller, præsenterede dette års Vild Med Dans-deltagere for pressen i tirsdags. Han fik tilmed vristet en lille joke ud ad habbitærmet.\n"Christiane kom før landskampen i tirsdags og spurgte: Hvem spiller?"\nMen samtidig ved den kendte tv-vært, at han går noget af et arbejdshelvede i møde de kommende to måneder.\n"Jeg kommer til at køre dobbelt op på fjernsyn, eller faktisk trippelt eller kvadrupelt op, for jeg skal også lave Champions League og NFL på TV 2 Sport. Men jeg ved jo, at mine efterår er hårde arbejdsmæssigt," siger han til Newspaq.\nDet virker til at være af ren lyst, at 41-årige NFLming har valgt at optræde i så mange programmer. Alligevel bliver det hårdt at pryde skærmen konstant.\n"Jeg vil sige ligesom Caroline Wozniacki: Jeg tager én dag ad gangen. For hvis jeg tænker på, at jeg de næste to måneder skal arbejde hver dag, så bliver jeg stresset," siger Claus Elming, der dog heller ikke er bange for at dumme sig, når han skal kommentere amerikansk fodbold i de sene nattetimer.\n"Der skal nok komme noget vrøvl hist og her, når jeg bliver lidt overtræt," siger han til Newspaq.


jensunmack.dk | Jens Unmacks officielle weblog | Side 745\n6. juni 2006 Jens 4 kommentarer\nHeldigt man ikke er satanistisk orienteret i dag, 060606! Så istedet for at skulle holde sig inden døre og frygte det værste, kan timerne måske istedet bruges til at anskaffe sig Niels Skousen’s helt nye Daddy Longleg, der netop udkommer dags dato på Auditorium, dansk rocks egentlige flagskib af et pladeselskab. Nikolaj Nørlund producerer, Rune #1 Kjeldsen, Jonas Struck (ex-Swan Lee), Jakob Høyer, Lennart Ginmann og Søren Kjærgaard spiller med, på en af de mest givende danske udgivelser i år. Skousen re-debuterede på Dobbeltsyn for godt tre år siden, og allerede der kunne man nyde godt af hans så specielle talesyngende vemod, der igen står gribende og knivskarpt på Daddy Longleg. Nå, vil besinde mig og tie, før jeg jeg bliver anklaget for nepotisme. Det er det ikke. Det er en anbefaling. Værsgo!\n4. juni 2006 Jens Skriv en kommentar\nI’ve got a feeling I dont want to know\nThe Ronettes i Pumpehuset\n2. juni 2006 Jens 2 kommentarer\nIkke helt, men næsten. D. 12. juli spiller Ronnie Spector i Pumpehuset, København. Hvis vi taler pop-legender – og det gør vi! – kan det næsten ikke blive større. Se frem til et show, der uanset kvalitet ialfald ikke bliver kedeligt. Dertil er Veronica’s bagage alt, alt for stor, mørk og dramatisk.\nVi kan ikke komme uden om VM 2006\n2. juni 2006 Jens 25 kommentarer\nDet kan ikke holdes hen længere. Vi må til at forberede os. For præcis om en uge starter VM 2006 nede i Tyskland. Den begivenhed der med 4 års mellemrum æder voksne mennesker og spytter dem opbrugte ud igen efter godt 4 ugers moderat psykisk pres. Danmarks forsvars-skrøbelige hold er som bekendt ikke med, så mediedækningen har derfor været mere beskeden end den plejer, når nationalinteresse deltager. Alligevel har der allerede været stillet meget ind på gamle som nyere historiske VM-begivenheder, legender og myter, for ligesom at iscenesætte betydnigen af det, vi på næste fredag skal igang med. Og jo, den er stor.\nMit eget første VM foran TV var også i Tyskland, eller Vesttyskland som det hed dengang. Det var i ’74, hvor man slet ikke var vant til fodbold på skærmen hver dag, som nu. Så et VM med live-transmitterede kampe i overflod var en gave fra himlen. Det tyske landshold havde op til turneringen indspillet en hitsingle, som jeg fik fat i. “Fußball Ist Unser Leben” hed schlageren, der iøvrigt var produceret af en vis Jack White (!). Ved ikke om det var sangens nådesløse tuba-omkvæd, Franz Beckenbauer, Gerd “Der Bomber” Müller og de andre spilleres autografer på coveret eller hvad, men ialfald endte jeg med at holde med tyskerne under hele det VM. Fra deres første grå sejr over Chile, hvor en ung Berti Vogts scorede langt udefra, over 0-1-nederlaget i Hamburg mod den forhadte arvefjende DDR, over 4-2-syndflodskampen mod svenskerne, til 2-1-finalesejren over Johan Cruyff’s Holland. Sidste kamp vandt jeg en femmer på fra min onkel, der holdt med Oranje.\nOg jeg forstår ham. For hvis der er en spiller jeg, trods den vrangforstilling om, at det var tyskerne der var de køligt overlegne, virkelig husker fra det VM, er det ikke Beckenbauer, Overath – overrated! – Breitner eller Der Bomber, men netop Johan Cruyff. Gud og hver mand taler altid om cirkusartist-enere som Pelé, Maradona, Ronaldinho, og jo, de er alle fantastiske fodboldspillere, men det store og ikke ligegyldige spørgsmål er, om der nogensinde har været en mere yndefuld, begavet og lysende holdspiller end Hollands nummer 14 i 1970’erne – jeg tror det ikke. Cruyff fik ved det VM Hollands spil op på et helt andet og smukkere plan end f.eks. de da kommende tyske verdensmestres. “Totalfodbold” kaldte man det, den stil der allerede blev praktiseret i Cruyff’s klub Ajax, som da var det klart bedste klubhold i Europa. Set i bakspejlet gør det lidt ondt, at Holland ikke blev belønnet med VM-titlen for den æstetiske landvinding, de præsenterede en måbende verden for i sommeren, 1974. Men sådan er fodbold. Og det var Franz Beckenbauer nok ret taknmmelig for, da han løftede FIFA-pokalen mod himlen over sin hjemby München.\nOg her er vi så, tilbage i Beckenbauers Tyskland igen. De mange stadions der stod spritnye til dramaerne i 1974, blev tilsidst forældede, slog revner, faldt hen, og er nu blevet erstattet af nye “arenaer” til denne kæmpesatsning af en stor turnering, der altså starter på fredag. Som hyperaktive seere bør vi være glade for at VM 2000 i Korea/Japan nu er historie. Det var ikke så fandens morsomt eller festligt at stå op tidligt om morgenen for at se live-fodbold udefra Østen – det ødelagde næsten fornøjelsen ved turneringen. Så har det alligevel været sjovere når værtsskabet i nyere tid tilfaldt Argentina, Mexico eller USA. Natkampe har en helt anden charme. Hvem mindes ikke med storhed de nætter i 1986, hvor Michael Laudrup og Danmark løb amok ovre i Mexico? Da var kick-off enten kl. midnat eller kl. 02.\nGennem de nye spilsystemer, stjerner og tendenser, der sikkert vil blive præsenteret af de mange forskelligartede hold fra hele kloden, er en slutrunde som denne samtidig en slags statusopgørelse over, hvor selve fodboldspillet lige nu er på vej hen. Til VM i 1974 var der 16 lande med, ved VM i Mexico var deltagerantallet steget til 24, hvilket nu overgåes i Tyskland, hvor 32 deltagere skal kæmpe om ære, VM-guld og mange, mange penge. Lad os tage en hurtig køretur gennem de 8 grupper og byde på hvem der overlever dem:\nDet synes umiddelbart ret åbenlyst, hvem går videre fra dette ikke så interessante kuld. Tyskland har fordel i kraft af hjemmebane og historien har vist at VM-værtsnationer gerne når langt. Den fordel vil tyskerne insistere på, da de lige nu har det måske dårligste tyske landshold i mange, mange år. Costa Rica var en festbombe ved VM 1990 i Italien, hvor de bl.a sendte svenskerne hjem med et 1-2-nederlag. Men intet vi har set tyder på et hold af samme klasse nu. Polen har spillet pænt overbevisende i kvalifikation og virker til at skulle kunne nå videre fra indledende runde, før de da nok hurtigt vil falde fra. Ecuador er i danske fodboldkredse vel mest kendt for at dele navn med den sang AB løber på banen til – enough said. Tyskland og Polen går videre.\nHver gang der er VM tror England selv de bliver verdensmestre. Den mangel på ydmyghed har i nyere tid givet grimme nedture med fire års mellemrum. Her på siden har vi ikke meget tilovers for træner Sven-Göran og hans visionsløse roden rundt med de engelske superstars. Spiller for spiller ser det stærkt ud, men som hold fremstår Three Lions skrøbelige på den hovedløse måde. Rooney eller ej, så skal England være så meget mere spil-fleksible, skal de nå langt. Denne tvivl tiltrods skal der ikke herske nogen tvivl om, at det er det land til VM, vi her instinktivt føler mest for. Håber de har det i sig til at gå hele vejen, men tror det desværre slet ikke. Deres første modstander Paraguay har set svag ud i sine opvarmningskampe mod Norge/DK, og kommer næppe fra VM med andet end et point eller tre mod Trinidad-Tobago, som vi ikke ved stort om her. Sverige er pt. klart det bedste hold i Norden og er helt fortjent med i Tyskland, hvor vi mindst tipper dem til en placering blandt de 8 bedste. Sverige bør kunne gå ubesejret gennem denne gruppe. England og Sverige går videre.\nEndelig en spændende gruppe. Argentina kan blive en fornøjelse. Håber Messi er klar og med, for ham har vi savnet at se, siden han sidst jordede Chelsea. Afrikanerne og serberne er i den grad outsidere, da ingen vel kan forestille sig, at Holland lægger sig ned og afgiver sidste billet frivilligt. Holland har ikke været så fremtrædende de seneste par år, men ser man på deres trup, er det frygtindgydende hvem de har med. Og Van Nistelrooy skal jo tilmed ud at spille sig til kontrakt i en ny klub, forlyder det fra Manchester. Serberne har vi intet forhold til her. Håber de spiller mindre svinsk – nej, ikke svensk – end deres naboer kroaterne har for uvane. Argentina og Holland går videre.\nOpgøret mellem Angoleserne og deres gamle koloniherskere fra Portugal bliver sprængfarligt, for relationerne er naturligvis ikke de bedste. Sidst de to lande mødtes, i en “venskabskamp” for 2-3 år siden, blev kampen afbrudt, da Angola efter 4. røde kort kun var 7 mand på banen. Så vi glæder os. Portugal ser, trods mange stjerner, ikke ud som et hold der kan gå langt. Værre med Iran, der vist mindst skal have atomvåben med for at have chance for avancement. Mexico derimod ser stærkere ud end vanligt. Så en kamp på Azteca, hvor de slog arvefjenden USA med blændende spil. Mexico og Portugal går videre.\nLigesom Gruppe C også her en fin samling hold. Italien deler nærmest skuffelseshistorie med føromtalte England, hvad bitre udfald af nyere slutrunder angår. Bliver spændende at se om de endelig her kan få deres ting til at fungere. Eller om vi endnu engang skal se Totti-primadonnaer vanære sig selv og landet de repræsenterer. Når det er sagt, skal det nævnes, at vi også her har et blødt punkt for det azurblå hold. Det har vi ikke for USA, der sjældent er andet end meget forudsigelige. Deres sidste gruppe-modstandere Ghana er endnu en afrikansk dark horse, som måske kan overraske. Tjekkiet har været lige ved og næsten i mange år. Spiller hurtig, flydende, teknisk bold, men har endnu ikke høstet de frugter talentet berettiger til – nu er dét måske for sent? Italien og Tjekkiet går videre.\nMange tror Cirkus Brasilien allerede er sikre på VM-guld. Her er vi ikke så overbeviste. For selv om holdet er spækket med top-kvalitet i form af især Lucio, Kaka, Ronaldinho, Adriano er der også pile der peger nedaf. Roberto Carlos, Cafu og Ronaldo synes alle i lettere formsvigt, men spiller alligevel fast med. Det skal der nok være råd til i indledende gruppe, men senere? Deres første modstandere fra Kroatien viser gerne lousy holdmoral, men har alligevel ofte formået at komme langt. Deres grimme rød/hvide-skakbrættrøjer er en pine at se på. Vi håber de ryger ud. Australien, der synes jublende tilfredse med i det hele taget at have kvalificeret sig, og Japan kommer vel ikke langt. Brasilien og Kroatien går videre.\nFarvel til Zizou, håber ikke dette VM bliver så skuffende for ham personligt, som sidst i Korea/Japan, hvor hans hold helt uventet røg ud allerede i gruppespillet. Trods 2-0-sejr over DK her forleden har Frankrig ikke imponeret det seneste års tid, hvad der undrer når man ser den kvalitetspakkede spillerstab. Schweiz er sikkert lykkelige for at VM ikke foregår i en spillertunnel i Istanbul, men istedet på fredelig tysktalende jord. Der skal de møde Korea, der vil finde det svært at gentage succesen fra sidst uden samme overivrige dommerhjælp. Mage til mangel på officiel FIFA Fair Play® skal man lede længe efter. Og så er der Togo, hey! Vi tror de har den bedste troldmand, når finalen og banker Brasil 7-2. Frankrig og Schweiz går videre.\nSpanien har aldrig vundet nogetsomhelst. Og med den meget gammeldags – og racistiske! – træner Luis Aragones bliver dét ikke nødvendigvis nemt at ændre. Man kan se navn for navn i truppen og konstatere, at der også her er tale om en af de stærkest besatte i turneringen. Underligt at Spaniens dominans i europæisk klubfodbold de seneste år har så vanskeligt ved at slå igennem på landsholdsplan. Ukraine synes ikke tilnærmelsesvis så dårlige eller anonyme som den lettere indebrændte danske sportspresse gav dem credit for at være, efter de overlegent havde vundet vores egen gruppe. Shevchenko er da f.eks. ikke en helt ringe angriber. Saudi Arabien og Tunesien får det meget svært. Førstnævnte var en hån mod fodbold sidst de var med for fire år siden, hvor det bl.a. blev til et besynderligt 0-8-nederlag mod Tyskland. Deres manglende gejst ved den lejlighed var en ynk at overvære. Spanien og Ukraine går videre.\nEller gør de? For det gode og fængslende ved et VM er de uforudsigeligheder og overraskelser, der altid indtræffer. Uden dem kunne vi ligeså godt aflyse det hele og sende Brasilien hjem med pokalen på forhånd. Men nej, det gør vi ikke. For vi ved, der er store hold som vil falde tungt og slå sig. Og små nationer, der uventet vil rejse sig op og gå efter mere. På den måde har hvert eneste VM sit eget drama, sine egne helte og minuseksistenser. Og det er de roller der nu, fra på næste fredag, skal kæmpes om, tages og deles ud.\nHar det selv med VM som med Tour De France-cykelløbet. Det er ikke noget der koster meget opmærksomhed når det ikke foregår. Men når det så endelig er der, opsluger det i den grad. Landshold betyder intet for mig i det daglige. Kan slet ikke blive i dårligt humør over en tabt landskamp, som jeg kan hvis mit hold Liverpool taber en mere eller mindre vigtig turneringskamp. Alligevel er jeg nu begyndt at glæde mig seriøst til dette VM. Ved der er kæmpe oplevelser på vej. Historie, der venter på at blive skrevet. Mens vi ser med. Hvor er TV en fantastisk ting! “Fußball Ist Unser Leben” var titlen på den nu 32-årige tyske fodboldsingle. Den titel siger jo det hele.\nLad os få nogle bud på hvad der kommer til at ske…\nBehind The Wheel ?\n1. juni 2006 Pastoren 5 kommentarer\nDet er desværre alvor. Min overnatningsmulighed i Århus er glippet, og koncerten slutter 23.30, efter sidste tog nordpå. Denne gang spørger jeg for alvor: Er der nogen, der kan tilbyde Pastoren kørelejlighed nordpå efter Depeche Mode-koncerten onsdag d. 7. juni? (Jeg vil så nødig skulle være nødt til at blive hjemme.) Jeg vil betale om ikke fyrsteligt, så dog pænt.\nSange om tog kan køre på hvadsomhelst\n31. maj 2006 Jens 19 kommentarer\nVermouth har postet denne playliste, han har brugt i radioen, i et temaprogram om togsange. Listen er så spændende, det ville være synd ikke at bringe den her. For nej, sange med tog i er sjældent kedelige. Hvad er den bedste togsang nogensinde mon? Her er 27 bud fra Vermouth:\n1. Ike & Tina Turner – The Loco-Motion (1969)\n2. Tiny Bradshaw – Train Kept A Rollin’ (The) (1953)\n3. Little Junior’s Blue Flames – Mystery Train (1953)\n4. James Brown & The Famous Flames – Night Train (1961)\n5. The Pyramids – Train Tour To Rainbow City (1967)\n6. The Monkees – Last Train To Clarksville (1967)\n7. Dillard & Clark – Train Leaves Here This Morning (1968)\n8. The Doobie Brothers – Long Train Runnin’ (1973)\n9. Joe Ely – Boxcars (1978)\n10. The Clash – Train In Vain (1979)\n11. Robert Johnson – Love In Vain (1937)\n12. The Rolling Stones – Silver Train (1973)\n13. The Velvet Underground – Train Round The Bend (1970)\n14. Jerry Garcia & Merl Saunders – It Takes A Lot To Laugh, It Takes A Train To Cry (live) (1973)\n15. Bob Dylan – Slow Train Coming (1979)\n16. Ryan Adams & The Cardinals – Trains (2005)\n17. Todd Snider – Play A Train Song (2004)\n18. Gladys Knight & The Pips – Midnight Train To Georgia (1973)\n19. Solomon Burke – Fast Train (2002)\n20. Meade “Lux” Lewis – Honky Tonk Train Blues (1927)\n21. The Delmore Brothers – Dis Train Am Bound For Glory (1954)\n22. Johnny Cash – Train Of Love (1958)\n23. Crosby, Stills & Nash – Marrakesh Express (1969)\n24. Neil Young – Train Of Love (1994)\n25. Gun Club – Black Train (1981)\n26. The Ethiopians – Train To Skaville (1967)\n27. Little Eva – The Loco-Motion (1962)\n31. maj 2006 Jens 1 kommentar\nNu vi er i den afdeling af verden, så var det selvfølgelig ikke kun nedenforomtalte Desmond Dekker, der kunne noget med ord i rocksteady-sangene fra Jamaica. Tjek lige på skrift den her minimalistiske togsang fra vokalduoen The Ethiopians’ 1967-gennembrud “Train To Skaville”. Maestro Leonard Cohen udnævnte engang Fats Domino’s “Blueberry Hill” som det mesterværk, hvis enkle, billedskabende tekst nemt overstrålede alt, han selv havde skrevet. Og fint nok, beskedenhed er åbenbart en canadisk dyd, men hvad mon så ikke selvsamme LC ville kunne sige om Ethiopians’ overlegne togtur til Skaville? Cohen, Dylan, Reed, Stipe, Cave, younamethem….alle får kamp til stregen her.\nChicke chicke chicke…\nBeep beep train to Skaville\nChicke chicke chicke chicke chicke chicke…\nFree man free\n© L Dillon\nLook a-down & out, bwoy\n30. maj 2006 Jens 4 kommentarer\nEn af ska- og rocksteady-musikkens store pioneerer, Kingston’s egen Desmond Dekker, døde i torsdags. Respekt herfra til Desmond, der af de fleste bizart nok mest kendes pga. sin formodede hovedrolle i teksten på Beatleshelvedet “Ob-la-di Ob-la-da”….! Men det han bør og skal blive husket for er sin elegante og sjælfulde vokal på fantastiske sange som “Israelites”, som var det allerførste Jamaica-indspillede hit i Europa og USA nogensinde, “007 (Shanty Town)”, “Rude Boy Train” og “Pickney Gal”. Alle sunde hits, der ubesværet tog ham langt udover de snævre mod- og skinhead-miljøer i sen-60’ernes England, hvor han først blev seriøst respekteret og værdsat.\n© Desmond Dekker\nVi blinkede så hurtigt vi kunne\n28. maj 2006 Jens 26 kommentarer\nLS-klassikeren Go! har 9 års fødselsdag i dag, d. 28. maj – congrats Go!! Lad os her markere dagen med en hurtig køretur ned på Memory Lane og tilbage igen. Bliver ikke sjældent spurgt, hvordan jeg – nu med lidt afstand til dem – selv rater alle LS-pladerne og hvilke tracks der er personlige favoritsange på de enkelte albums. Så okay, her er sådan en liste med en ikke-overraskende #1:\n1. Go! (Love goes on forever, Fremmedlegionær, Vi blinker så hurtigt vi kan, det “skjulte” instrumental-track Havanna Song)\n2. 1990 (En nat bliver det sommer, I den nye by, I dag så bedre ud i går, Alt jeg ser er hendes ryg)\n3. Anti (Alle har en drøm at befri, Kræmmersjæl, Du er kommet for at gå, Det tog mig et år)\n4. DK (Drømmens København, Stalingrad, Vil du ikke engang kysse mig farvel, Hun er stadigvæk en lille pige)\n5. Det Løse Liv (Bellavista sol, Birgittelyst, Min Elvis, Født til action)\n6. National (Sig det aldrig mere, Nordlys, Susie, Carpenters)\n7. Billeder Af Verden (Fuck min højdeskræk, Billeder af verden, Det elsker jeg, Tag mig hold mig løft mig)\nStjæl og bliv taget\n26. maj 2006 Jens 13 kommentarer\nAlle der laver sange stjæler fra andre sangskriveres musik indimellem. Det er der ikke noget galt i. Det er det, der lidt mere okay hedder at “lade sig inspirere”. Der er dog en vigtig ting man som musikalsk berigelseskriminel er nødt til at huske: At få eget fingeraftryk sat på musik-tyvekosterne, så det man står med netop bliver ens eget, og ikke kun et hult ekko af det oprindelige udgangspunkt. Der er den kvalitet der skiller godt stjålet musik fra dårligt lånt musik. Den lektie har Red Hot Chili Peppers vist glemt på deres nuværende hitsingle “Dani California”. For av for en lighed mellem den og Tom Petty & The Heartbreakers’ “Mary Jane’s Last Dance”, både hvad tekst, riff, rytme, tempo og musik angår. Hør selv her:\nJens U med i Babyshambles\n26. maj 2006 Jens 1 kommentar\nNej, ikke helt. Men medvirker kort i aftenens Musikprogrammet på DR2, der sætter spot på netop Pete Doherty’s Babyshambles, Carl Barat’s nye Dirty Pretty Things og deres fælles fortid i nu legendariske The Libertines.\nDR2, i aften kl. 23.00.\nOg nu stiller vi om til Århus…\n25. maj 2006 Pastoren 8 kommentarer\nI skrivende stund er der kun 13 dage til Depeche Mode giver koncert på et fodboldstadion, der er hjemmebane for en østjysk 1. divisionsklub. Det bliver underligt nok første gang, jeg får Fletcher, Gahan og Gore at se. Jeg glæder mig som et lille barn, uagtet tidligere negative meldinger fra Jens & Co.\n(Og hvis nogen skulle have kørelejlighed nordpå efter koncerten, vil jeg meget gerne høre fra jer.)\nKapitän Unmack & Das Boot\n25. maj 2006 Jens 3 kommentarer\nAhoy! Vi vil gerne annoncere to meget anderledes og snart forestående koncerter. DFDS arrangerer i samarbejde med ROSA – folkene bag SPOT-festivalen – fra i nærmeste fremtid en række såkaldte “intimkoncerter” på færgen til Oslo. Ja, du læste rigtigt. Navne som Nephew, Oh No Ono, Peter Sommer, Lars Hug, Randi Laubek, Under Byen, Niels Skousen, Kira & The Kindred Spirits og vores egne Jens Unmack & The Lonely Lovers vil på givne datoer optræde på M.S. Crown of Scandinavia’s såkaldte Club Heaven 11, der kan rumme ca. 180 personer. For Jens U & The Lonely Lovers’ vedkommende drejer det sig om 2 dobbeltkoncerter med Kira & The Kindred Spirits, et sted i internationalt farvand om aftenen d. 16. og 17. juni. Ingen af os her har før prøvet et lignende maritimt-musikalsk setup, så vi ved ikke helt hvad der kommer til at ske, men er sikre på, det på den ene eller anden måde bliver ret vildt. En anderledes oplevelse venter ialfald. Både for os og de søstærke af jer, der har lyst samt mulighed for at være med derude på bølgerne mod de lyse nætter og hjem igen.\nPraktiske informationer om København-Oslo-København-koncerterne kan findes her:\n24. maj 2006 Jens 19 kommentarer\nRolig nu med den fugl\n22. maj 2006 Jens 5 kommentarer\n← Forrige 1 … 744 745 746 … 774 Næste →


Viborg HK havde mesterholdet på krogen - men måtte nøjes med et point | Viborg HK | viborg-folkeblad.dk\nPubliceret 11. oktober 2017 kl. 20:05\nStine Bodholt var stærkt spillende i VHK's kamp ude mod Nykøbing F. Arkivfoto: Morten Dueholm\nViborg HK var ovenpå i det meste af udekampen mod Nykøbing Falster, men endte med at spille uafgjort 30-30.\nNykøbing: I en uhyre medrivende, spændende og målrig kamp spillede Viborg HK 30-30 ude mod mesterholdet Nykøbing Falster.\nVHK førte i store dele af kampen, men Nykøbing Falster kom hele tiden igen og lykkedes med at hente et enkelt point, hvilket hjemmeholdet virkede til at være mest tilfreds med.\nViborg HK fik en rigtig fin start på kampen. Holdet havde let ved at score og havde held med korte angreb og hurtige afslutninger, hvilket betød, at gæsterne var ovenpå fra kampens start.\nHos NFH havde Kristina Kristiansen dog en af de aftener, hvor hun virkelig var en stor håndfuld for VHK-forsvaret, der derfor havde svært ved at lukke helt af for hjemmeholdet.\nDet var dog VHK, der var ovenpå. Fine redninger af Hanna Daglund blev fulgt op at fint angrebsspil og mål i den anden ende, hvilket gav VHK en føring, der på et tidspunkt nåede op på fire mål.\nSidst i halvlegen var det dog som om, at VHK begyndte at sjuske. For sløsede afslutninger og for mange fejl åbnede for flere kontraløb til NFH - og så begyndte hjemmeholdet ellers at nærme sig.\nVHK fik sværere ved at score, og i halvlegens absolut sidste sekund fik NFH udlignet til 17-17 efter en målrig og tempofyldt første halvleg, hvor det var VHK, der havde været bedst, men hvor udeholdet smed føringen væk til sidst.\nNFH, Nyk. F.-Viborg HK 30-30 (17-17).Håndboldligaen, kvinder\nNFH, Nyk. F.: Kristina Kristiansen 8, Johanna Westberg 5, Lærke Nolsøe Pedersen 4, Anna Lagerquist 3, Emelie Westberg 2, Sarah\nIversen 2, Ayaka Ikehara 2, Angelica Wallén 2, Celine Kristiansen 2.\nViborg HK: Stine Bodholt Nielsen 7, Line Haugsted 7, Ann Grete Nørgaard 6, Carin Strömberg 3, Kristina Jørgensen 3, Line Uno 2,\nSidsel Bodholt Nielsen 1, Anne Sofie Filtenborg 1.\nUdvisninger: NFH, Nyk. F. 2, Viborg HK 3.\nAnden halvleg udviklede sig hurtigt til at blive en regulær gyser.\nFørst førte NFH med et par mål - så førte VHK med et par mål. Så stod det uafgjort. Og sådan skiftede det ellers lystigt undervejs.\nSelv om Rikke Poulsen fik fat i et par fine afslutninger, så var det fortsat i defensiven, at VHK havde svært ved at bremse NFH, hvor det efter pausen var andre end Kristina Kristiansen, der stod bag afslutningerne.\nVHK fortsatte imidlertid med fint angrebsspil, og både Haugsted og Bodholt fortsatte med at hamre boldene ind bag Cecilie Greve i NFH-målet.\nDet forblev dog hamrende tæt, da NFH hele tiden var dygtige til via kontraer og hurtige opgiverkast at sikre sig "billige" mål.\nVHK førte også med 30-28 i slutfasen, men igen fik Nykøbing Falster kæmpet sig tilbage. VHK havde chancen for en scoring i sidste minut, men det lykkedes ikke, og dermed endte gyseren med en pointdeling.


Dommerne er ikke imponerede - men Rolf Sørensen har seernes opbakning - TV 2\nDommerne er ikke imponerede - men Rolf Sørensen har seernes opbakning\n19. okt. 2018, 05:58\nRolf Sørensens danse i 'Vild med dans'\nHan deler vandene på de sociale medier, men den slags følger cykelveteranen ikke selv med i.\nHan var elegant iklædt kjole og hvidt, da han sidste fredag gik på gulvet for at danse en slowfox sammen med partneren Karina Frimodt.\nMen da cykelveteranen Rolf Sørensen skulle modtage dommernes karakterer, blev han placeret i bunden af feltet med i alt 10 point.\n- Når jeg ser dig bagfra, har du faktisk en ganske nydelig holdning. Det er bare lidt det, at du også skal bevæge dig, lød det blandt andet fra dommer Anne Laxholm.\nRolf Sørensen har ikke haft det let på dansegulvet, og han har modtaget samlede karakterer, der rangerer mellem 5 og 13 point.\nAlligevel har han undgået at havne i omdans. Det skyldes, at seerne har stemt ham videre i konkurrencen, hvilket han bestemt er glad for. Men som sportsmand har det også været en ambivalent oplevelse.\n- Det er klart. Man bliver dømt på én vis og stemt på på en anden. Det er godt i forhold til at komme videre, men jeg vil gerne gøre det bedre, jeg har ikke lyst til at ende på 2-taller. Men det er også en popularitetskonkurrence, og det må man bare affinde sig med, lød det fra cykelkommentatoren efter showet.\nDerfor gav Rolf Sørensen og dansepartneren Karina Frimodt den en ekstra skalle i øvelokalet i denne uge, og de så frem til at danse den hurtige jive.\nMen så ramte uheldet - en fibersprængning i lægmusklen - den tidligere professionelle cykelrytter. Skaden gør det umuligt at gennemføre den dans, de ellers havde planlagt.\nDanserækkefølge i program 7\n1. Signe & Thomas: Rumba til Take That med 'Back for good'\n2. Laila & Morten: Jive til The Beach Boys med 'Surfin USA'\n3. Esben & Mille: Slowfox til The Temptaions med 'My Girl'\n4. Simon & Asta: Quickstep til Blackstreet med 'No diggity'\n5. Molly & Mads: Slowfox til Backstreet Boys med 'I want it that way'\n6. Rolf & Karina: Jive til Beatles med 'I saw her standing there'\n7. Lucy & Michael: Slowfox til Four Jacks med 'Mandalay'\nFølger ikke med i debatten\nSidste fredag blev det sangerinden Emmelie de Forest, der måtte forlade programmet. På trods af de 10 point kom cykelveteranen ikke i omdans, og det fik flere seere til tasterne.\nDe mente, at historien fra 2013 er ved at gentage sig. Dengang fik den tidligere fodboldspiller Allan Simonsen skabt en stor fanskare og nåede hele vejen til semifinalen trods sine manglende evner på dansegulvet.\n- Rolf røg ikke ud, fordi der er gået 'Allan Simonsen' i det med ham, skriver en 'Vild med dans'-seer eksempelvis på Facebook.\nDebatten på de sociale medier bruger Rolf Sørensen dog hverken tid eller kræfter på at gå op i.\n- Det har jeg aldrig gjort, så skulle jeg også være stoppet med at cykle, siger han.\n- Jeg kan kun se på mig selv, og så længe det er sjovt, og jeg rykker mig, må det være det, det handler om. Så er det op til dommerne og seerne, hvad de synes. Når de ikke mener, at jeg kan magte det mere, så stemmer de mig nok heller ikke videre.\nTak for dansen, Emmelie og Frederik! ❤\nPosted by Vild Med Dans on Friday, October 12, 2018\nRolf Sørensen har ikke selv set sæsonen, hvor fodboldikonet blev stemt videre fredag efter fredag. Derfor kan han ikke forholde sig til sammenligningen. Men da kolleger i årets dansekonkurrence fortalte cykelveteranen, at de ikke mener, at han er på et lignende niveau - var det alligevel en lettelse.\n- Det er jeg i hvert glad for, lyder det.\nTidligere professionel cykelrytter – har blandt andet vundet sølv ved OL i 1996, to etapesejre i Tour de Frace og Flandern Rundt\nHar boet i Italien i en årrække, hvor han blev kaldt ’Il Biondo’ – den blonde – på grund af sit hår\nHar arbejdet som cykelkommentator siden 2002 - fire år senere blev han en fast del af TV 2's kommentatorhold\nIndrømmede i 2013 et periodevist brug af doping i sin aktive cykelkarriere\nRådgiver i dag også firmaer indenfor cykelsport\nBor i Vedbæk med hustruen Susanne Sørensen - parret har to sønner og en datter\nHan synes selv, at han har forbedret sig fra gang til gang, men i denne uge vendte en benskade op og ned på alting.\nOnsdag formiddag under træningen blev Rolf Sørensen ramt af en fibersprængning i lægmusklen. Den gør det umuligt at gennemføre den jive, han ellers havde set frem til at danse.\nMin første tanke var bare: "Nej, nej, nej"\nHan kan ikke gå på sit højre ben i øjeblikket, men alligevel har han tænkt sig at begive sig ud på dansegulvet denne fredag.\n- Selv om man har tre dårlige dage i Tour de France, vil man gerne til Paris alligevel, så det ligger dybt i mig. Man giver ikke op uden kamp, siger cykelveteranen.\nSkaden betyder, at parret siden torsdag har øvet sig på en helt ny koreografi, så Rolf Sørensen kan støtte sig til hjælpemidler.\nPartneren Karina Frimodt havde også glædet sig til den oprindelige jive.\n- Det her er simpelthen den dans, der har klædt Rolf allerbedst, så min første tanke var bare: "Nej, nej, nej". Det er så mega uheldigt, som det kan være, siger hun.\nSelv om det er sent at begynde på en ny koreografi lige op til showstart, bevarer hun optimismen.\n- Vi skal nok få noget ud af det. Det bliver bare en meget anderledes jive.\nTil venstre: Rolf og Karina i 'Vild med dans'-studiet. Til højre: Sådan ser Rolf ud med sin benskade. Foto: Scanpix/privatfoto


Lejebolig: Lejlighed til leje i Odense S. 98 m2 Lejlighed udlejes i Odense S Sandkæret\nLejlighed til leje, Odense S, Klik her for at se vejnavnSandkæret xxx\nLejemålet ligger i Højby på Fyn i et stille og roligt børnevenligt område. De 66 boliger i Sandkæret er opført som lejligheder.\nDette 5 værelses lejemål er indrettet med entré hvorfra der er adgang til badeværelse med plads til vaskemaskine samt til et værelse. Den lyse stue ligger i åbent forbindelse med køkkenet. Fra stuen er der adgang til 3 værelser .Alle værelser med indbyggede skabe. Der er gulvvarme i badeværelset. Altan eller terrasse medfølger. Der er ligeledes redskabsskur til alle boliger.\nByttebolig: 100 m2 byttebolig til leje i 5260 Odense S: Du kan udelukkende få denne bolig hvis du har en relevant lejebolig at bytte med.100 m2 byttebolig til leje i 5260 Odense S 4 værelser\nPris: 4.765 kr.


Joachim Holten Møller fortsætter endnu en sæson i Rungsted – Faceoff.dk\nJoachim Holten Møller fortsætter endnu en sæson i Rungsted\nRungsted måtte tidligere i dag slippet den unge og offensive back Morten Jensen til Kristianstads IK i Sverige, men til gengæld er der nu rutineret og solidt defensivt islæt i den kommende sæson, hvor Joachim Holten Møller fortsætter på blå linje i den nordsjællandske klub.\nJoachim Holten Møller er tidligere dansk mester med SønderjyskE, men tog i denne sæson sin første titel med barndomsklubben Rungsted, hvor hans far Per Holten Møller og farfar Otto Holten Møller er tidligere danske mestre med klubben.\nI denne sæson, skriver Rungsted Seier Capital, overhalede Joachim Holten Møller sin far i antallet af spillede kampe for Rungsted.\nHan er nu oppe på 439 førsteholdskampe i det nordsjællandske og med et par sæsoner eller tre ekstra – Joachim Holten Møller er “kun” 31 år – kan Morten Dahlmanns rekord på 542 matcher sagtens komme i fare.\nI alt står Joachim Holten Møller noteret for hele 635 kampe – ifølge Eliteprospects.com – i den danske liga, hvilket efterhånden gør ham til en af mest rutinerede spillere gennem tiderne.


Ny hjemmeside med fokus på brugervenlig, sikkerhed og æstetik\nSandvall leverer hjemmesider i særklasse. Det gør vi, fordi de hjemmesider vi leverer er gennemarbejdede og bygger på mange års erfaring og ekspertise. Øg jeres kundetilgang med en ny hjemmeside fra Sandvall.\nHjemmesider til jeres behov\nSandvall leverer udelukkende hjemmeside baseret på WordPress. Dette gør vi, fordi vi mener, at det er et af de absolut bedste, fremtidssikrede og mest brugervenlige CMS systemer. Med WordPress leveret af Sandvall kan du selv opdatere din hjemmeside med nyt indhold, udvide med nye funktioner (plugins) og løbende tilpasse siden, så den følger jeres forretning og jeres behov.\nBaseret på WordPress så I selv kan vedligeholde jeres hjemmeside\nSikkerheden på hjemmesiden er i top og baseret på et framework som er robust mod hackerangreb\nGoogle venlig hjemmeside\nKodet efter gældende standarder og den nyeste teknologi så I får en god placering på Google\nMobil & tablet venlig hjemmeside\nResponsivt design der betyder at hjemmesiden tilpasser sig alle skærmstørrelser\nEt æstestisk, gennemarbejdet og velfungerende design der afspejler jeres virksomheds DNA\nPersonlig og nærværende rådgivning\nHos Sandvall er I i trygge hænder gennem hele processen. Vi hjæper med strategi så hjemmeside projektet bliver kørt sikkert i mål\nI ejer selv hjemmesiden og der er ingen binding\nFå faglig sparring til jeres kommende hjemmeside. Det er Sandvalls erfaring at det personlige møde er vigtig for den gode proces. Her er der mulighed for at udveksle ideer og Sandvall kan give nogle bud på hvilke muligheder der er og hvad der er muligt inden for jeres ramme\nSTRATEGI FOR NY HJEMMESIDE\nSandvall hjælper jeres virksomhed med at få lagt en strategi for jeres nye hjemmeside. For at få et bedre overblik over rammen for den nye hjemmeside kigger vi på forskellige faktorer.\nHvilket problem(er) skal vi prøve at løse med den nye hjemmeside, hvilke behov skal dækkes og hvad er målsætningen.\nHvordan rammer vi jeres målgruppe bedst.\nVi kigger på jeres konkurrenter – hvad gør de godt hvad gør de dårligt.\nVi kigger på hvordan vi får jeres nye hjemmeside til at understøtte jeres forretning bedst muligt. Hvordan vi får udnyttet platformen bedst muligt til kommunikation til jeres målgruppe og potentielle kunder.\nUX DESIGN - BRUGEROPLEVELSEN\nSandvall leverer et flot velfungerende design, som går hånd i hånd med en fantastisk brugeroplevelse. En succesfuld hjemmeside giver brugerne en god oplevelse. Det kræver at designet af hjemmesiden er knivskarp. Der skal være en klar struktur så man som besøgende ikke skal gætte sig til, hvordan man kommer frem til det man søger.\nRESPONSIVE WEBDESIGN – MOBIL, TABLET OG COMPUTER\nJeres nye hjemmeside skal virke på mobil og tablet. Brugen af smartphones og tablets er eksploderet. Hver anden husstand i Danmark har tablets. Tre ud af fire har en smartphone. Med en smartphone har man altid internettet lige ved hånden, og hver anden dansker bruger nu nettet dagligt fra mobilen.\nNEM REDIGERING MED ”DRAG AND DROP”\nSandvall designer og udvikler hjemmesider i verdens mest anvendte CMS system - WordPress. WordPress leveret af Sandvall indeholder et såkaldt drag and drop system, så du nemt kan opbygge nyt indhold. Dette gør vi, fordi vi mener, at det er et af de absolut bedste, fremtidssikrede og mest brugervenlige CMS systemer. Med WordPress leveret af Sandvall kan du selv opdatere din hjemmeside med nyt indhold, udvide med nye funktioner (plugins) og løbende tilpasse siden, så den følger jeres forretning og jeres behov.\nHjemmesider leveret af Sandvall er kodet korrekt efter gældende standarder og teknologi dvs. de præsterer optimalt og præsenteres korrekt i alle browsere og Google. For at jeres hjemmeside altid performer optimalt, skal WordPress, som alt andet software, opdateres.\nKlar til ny hjemmeside?\nSe udvalgte cases på en ny hjemmeside fra Sandvall\nVi benytter cookies, og bruger dem til at give dig den bedste brugeroplevelse.OkNejPrivatlivspolitik


Oakley Airbrake XL Balsam Camo Prizm Sapphire & Prizm Hi Pink Goggles — Steepdeep.no\nHome Chevron down icon Oakley Airbrake XL Balsam Camo Prizm Sapphire & Prizm Hi Pink Goggles\nOakley Airbrake XL Balsam Camo Prizm Sapphire & Prizm Hi Pink Goggles\nOakley Airbrake XL Balsam Camo Prizm Sapphire & Prizm Hi Pink Goggles er en oversized og komfortabel goggle med et kæmpe udsyn.\nDer medfølger to linser; Prizm Sapphire og Prizm Hi Pink.\nPrizm er en Oakleys patenterede linseteknologi. Designet til at forstærke farver og kontraster så du kan se flere detaljer. Igennem mange års research har Oakley skabt en teknologi, som kan filtrere lys i forhold til øjest naturlige følsomme måde, at opfatte farver på. Hvert miljø har hver deres visuelle krav. Så Prizm linserne er specielt udviklet til at fremhæve kontraster og farver, som gør sig gældende for netop det miljø.\nSapphire Iridium Med 13% lysgennemstrømning er det en allround linse. Den gør sig bedst i lysforhold som er lidt skarpere. Men kan uden problemer bruges, i flere forskellige situationer, fra høj sol til overskyet. Helt fin hvis du bare skal bruge én linse.\nHigh Pink Iridium er til hvis du virkelig skal bruge lys hvor det ikke er. Linsen lukker 46% lys igennem og fremhæver kontraster og farver på steder hvor de normalt ellers ikke ville dukke op. Perfekt at have med i tasken hvis du er en hel dag i off pisten og vejret slår om, eller hvis du ved at det bliver overskyet og helt fladt lys.\nDet gør at du altid har den perfekte linse til al slags vejr. Med Switchlock systemet kan du skifte linse på under 30 sekunder. Nemmere bliver det ikke. Begge linser er patenterede Prizm linser, som ved at fremhæve farver og kontraster i sneen giver det bedst mulige udsyn. Så du kan se mere og reagere hurtigere. Sapphire linsen er en spejllinse og begge linser giver 100% UV-beskyttelse.\nDen robuste og fleksible O Matter Frame sidder komfortabelt på ansigtet. Og med Airbrake XL's særlige design forbedres luftgennemstrømningen gennem næsen for yderligere komfort. Airbrake XL er skabt til at være kompatibel med alle førende skihjelme på markedet.


Syddjurs: Senioridrætten stortrives i IF Ådalen\nSenioridrætten stortrives i IF Ådalen\nMedlemmerne er strømmet til IF Ådalens fodbold- og håndboldafdelinger\nDet startede for alvor for et par år siden, da Jan Espensen igen vendte øjnene mod IF Ådalen og efter en tids fravær fik rusket op i nogle af de mange seniorspillere, der af forskellige grunde havde gemt fodboldstøvlerne væk.\nJan Espensen er tidligere spiller og træner i klubben, og med ham tilbage ved roret mønstrer IF Ådalen i dag en af de største spillertrupper på Djursland.\nMere end 30 spillere til træning var ikke noget særsyn i 2014, og 35 spillere var på banen ved den netop afholdte nytårsappel - se også fotoserien.\nEn af ”hemmelighederne” bag succesen er Jan Espensens holdning til ikke at gøre forskel på spillerne, uanset om de spiller på holdet i Serie 4, Serie 5 eller Serie 6.\n”Der er plads til alle, og der skal være kamp om pladserne, men det skal også være sjovt at spille på alle tre hold,” siger Jan Espensen.\nDet kom ganske godt til udtryk ved nytårsappellen, hvor han opfordrede spillerne til at følge de forskellige holds kampe, spillerne fra Serie 5 til at sørge for fyldte vandflasker, når Serie 4 spiller kampe - og spillerne fra Serie 4 til at sørge for fyldte vandflasker, når Serie 5 spiller kampe.\nAt førsteholdet skal sørge for vand til andetholdet er nok lidt af et særsyn - men spillerne bakker massivt op om det.\n”Det sportslige mål er, at Serie 4 rykker op,” fik Jan Espensen også sagt, mens han ved nytårsappellen dog brugte noget mere tid på at snakke fællesskab og opbakning, opfyldning af vandflasker - og et træningsophold i marts.\nDer er fundet seks holdledere til to og to at følge de tre holds kampe, og den ene af dem, Thomas Knudsen, har gjort Jan Espensen kunsten efter i håndboldafdelingen, som også er blomstret op, efter at Thomas Knudsen fik rusket lidt op i de unge fyre - og desuden fik flere af fodboldspillerne til også at finde håndboldtøjet frem.\nDer er sjældent under 20 seniorherrer til håndboldtræning, og mens Thomas Knudsen altså om sommeren er holdleder i fodbold, står han sammen med Rasmus Lindgren for håndboldtræningen i vinterhalvåret.\n”Vi træner håndbold én gang om ugen,” fortæller Rasmus Lindgren.\n”Og én gang om ugen træner herrer og damer sammen i en kombination af spinning og crossfit.”\nLigesom seniorherrerne har også seniordamerne to hold, og for træningen står de fire seniorherrer, Simon og Rasmus Toft, Frederik Prang og Thomas Jensen.\nTil at få det hele til at gå op i en højere enhed for både ungdom og senior, har håndboldafdelingen et talstærkt udvalg på otte personer.\nFælles for håndbold og fodbold er prioriteringen af fællesskabet. Alle hold vil gerne rykke op - men tager også gladeligt kampen op i de rækker, som de sportslige kvalifikationer berettiger til.\nVideo fra nytårsappellen\nPubliceret 31 January 2015 06:00


»Et slag i ansigtet« på journalister: Trumps tidligere pressechef skal være med i 'Vild med dans' - politiken.dk\nSean Spicer blev kendt for at lyve, lukke munden på journalister og gå førend planlagt til pressemøderne i forsøget på at repræsenterer USAs præsident Donald Trump.\nSean Spicer blev kendt for at lyve, lukke munden på journalister og gå førend planlagt til pressemøderne i forsøget på at repræsenterer USAs præsident Donald Trump. Foto: Mike Segar/Ritzau Scanpix\nFilm og tv 23. aug. 2019 kl. 19.47\nNår man har stået foran verdenspressen i Det Hvide Hus og har løjet journalister op i ansigtet, er det ikke i orden efterfølgende at danse wienervals og cha-cha-cha på tv. Det mener mange kritikere i hvert fald, efter at Sean Spicer blev udtaget til den amerikanske udgave af ’Vild med dans’.\nEn del mennesker i den amerikanske mediebranche spærrede øjnene op, da USA’s svar på ’Go’ Morgen Danmark’ – ’Good Morning America’ – præsenterede dette års deltagere til ’Dancing with the Stars’, den amerikanske pendant til det, vi herhjemme kender som ’Vild med dans’.\nFor blandt Fifth Harmony-sangeren Ally Brooke, NFL-legenden Ray Lewis og Khloe Kardashians eksmand Lamar Odom sad ingen ringere end den tidligere pressechef for Donald Trump og Det Hvide Hus, Sean Spicer.\nSpicer, der under sine seks måneder på posten blev verdenskendt for sine mange løgne og nedladende facon over for journalister. Nok mest kendt er han for at fastholde, at der aldrig har været så mange mennesker til en indsættelse, som der var til Donald Trumps.\nDenne gang var det dog ikke kun tilfældige twitterbrugere, der hidsede sig op.\nProgrammets mangeårige vært, Tom Bergeron, var en af de første, der gik til tasterne. Han skrev, at han efter en frokost med ledelsen havde følt sig overbevist om, at denne sæson ville blive »en glædelig pause fra vores udmattende politiske klima«.\nMen som han skriver:\n»Efterfølgende (og meget tydeligt) blev der taget en beslutning om »at gå i en anden retning«, som vi ofte siger her i Hollywood«.\nSpicer har efterfølgende udtalt til CNN Business, at han havde forventet negative reaktioner, men ikke fra programmets vært. Han tror dog fuldt og fast på, at Bergeron vil blive overbevist om, »at det at bringe en gruppe forskellige mennesker sammen, der kan interagere på en sjov, civiliseret og respektfuld måde, faktisk er måden, hvorpå vi kan skubbe landet fremad«.\nDet er dog langtfra kun Tom Bergeron, der finder det usmageligt og utidigt, at tv-selskabet ABC har spurgt Spicer, om han vil hoppe i danseskoene.\nEn skamplet på ABC\nCNN Business har talt med en lang række anonyme ansatte hos ABC, der kalder Spicers deltagelse »et slag i ansigtet« på alle de journalister, der har måttet finde sig i hans »fis«. Flere talkshowværter, skuespillere og showrunneren på en af ABC’s hit-serier, ’Greys hvide verden’, mener ligeledes, at beslutningen er helt hen i vejret.\nOgså andre store nyhedsmedier har skarpe holdninger til Spicers deltagelse.\n»Ideen om, at en person, der på seks måneder gjorde det til rutine at lyve fra pressepodiet i Det Hvide Hus, skulle blive belønnet med en plads i et af de mest sete tv-programmer, er en skamplet på ABC«, skriver de hos konkurrenten NBC.\nDen forhadte ekspressechef har dog en enkelt fan indtil videre. Trump selv tror nemlig, at Spicer kommer til at klare sig godt.\nDen 28. sæson af den amerikanske version af ’Vild med dans’ har premiere 16. september.\nTo mænd skal for første gang danse sammen i Vild med dans\nEt af Danmarks mest sete tv-programmer bliver til en musical


Forår/sommer, ingen rengøringsgebyr & vi betaler skatter! - Airbnb\nHel(t) gæstesuite med Jd som vært\nSmuk lys og luftig suite tæt på byen i et roligt Canmore-kvarter. Suiten er blevet totalrenoveret og har helt nye apparater og alle de faciliteter, du har brug for til dit ophold i Rocky Mountains. Den helt selvstændige suite har egen indgang, soveværelse, badeværelse, køkken og stue og er blevet kærligt bygget med en gaspejs og andre karakteristiske bjergdetaljer. Nu med privat sauna!\nSuiten er designet og dekoreret til at være fredelig og komfortabel og har unikke funktioner såsom skræddersyet skifer omkring pejsen og et håndmalet bjergmaleri på væggen i soveværelset. Vi lægger meget kræfter i designet for at gøre det funktionelt med et veludstyret layout til madlavning, spisning og afslapning.\nSuiten ligger i stueetagen i vores hjem og har store vinduer, der lukker masser af lys ind fra din baghave og bjergene bagved. I baghaven er der en cedertræsbastu, som du selv kan bruge.\nVi bor i et roligt familieområde i Canmore, der ligger mellem byen, golfbanen og Bow River. Der er et netværk af stier, der begynder for enden af vores blindgyde og fører rundt i byen. Gåturen til centrum er behagelig 15-20 minutter langs floden.\nVi bor i hjemmet, men på grund af den private indgang og placeringen af suiten er den ret separat. Vi er normalt ikke langt væk (medmindre vi er ude at stå på ski eller cykle!) og er altid glade for at dele historier eller komme med anbefalinger!\nVi bor i hjemmet, men på grund af den private indgang og placeringen af suiten er den ret separat. Vi er normalt ikke langt væk (medmindre vi er ude at stå på ski eller cykle!) og…\nJd er Superhost


Omega J8227/28 Saftpresser - Kr. 3.195,- Fri fragt\n> Slow Juicere>Omega 8227/8228 Saftpresser\n3 195,00 DKK inkl. moms\nOmega J8227/8228 er en designmæssig opdatering af den klassiske Omega 8226, som er en af de mest gennemprøvede og solide slowjuicere på markedet - Omega J8228 er en slowjuicer i overlegen kvalitet fra amerikanske Omega Juicers. Omega J8228 er udgaven i chrome mens J8227 er med kabinet i sølvgrå.\nSom øvrige saftpressere af typen slow juicer, så presser den fantastisk juice af citrusfrugter, æbler, bær, vindruer, krydderurter og andet grønt. Men Omega J8228 er også velegnet til hvedegræs juice, som ellers kan være lidt af en udfordring for slow juicerne af den opretstående type.\nOmega J8228 kommer i en flot chrome finish, men hvis du foretrækker den i traditionel sølvgrå, så skal du vælge Omega J8227, som er samme maskine blot farven til forskel.\nOmega J8228/J8227 kører videre med det ekstremt velfungerende 2-trins kværn system, som sikrer, at du får den maksimale mængde saft uden pulp. Der er tale om præcisions mekanik, som giver dig op til 20% mere juice i forhold til de vertikale slowjuicere. Herudover er Omega J8228/J8227 er udstyret med den nye 5-trins 'pulp-regulator', som vi også kender fra Sana Juicer 606. Med denne 5-trins regulator, kan du justere valsens pres mod filtersien og på den måde optimere udbyttet af råvarerne.\nDer følger også 6 små 'tyller' med, som du kan bruge til at ekstrudere pasta. Og anvender du det medfølgende 'blændfilter', så omdanner du juiceren til en avanceret kværn, som du kan bruge til fremstilling af frugtmos, pesto eller nøddesmør. Og ikke nok med det - Du får også en ekstra filtersi til at lægge ovenpå kanden, hvis du foretrækker, at der ikke er så meget pulp/fiber i din juice.\nHvis du også er lidt forvirret over alle de forskellige typer af slow juicere, som er kommet på markedet det sidste års tid, så tag og kig forbi vores blog SlowJuiceren.dk, hvor du bl.a. findet et indlæg omkring valg af juicer, som kan hjælpe dig med at få et overblik over mulighederne.\nProduktgaranti: Der hersker lidt forvirring omkring omfanget af Omegas produktgaranti. Dette skyldes, at Omega på yderkartonerne skriver 15 års fuld produktgaranti. Det er vigtigt at understrege, at dette kun er gældende for det amerikanske marked, men at vi i Danmark bakker op omkring en udvidelse af de 2 års reklamationsret ved at give 6 års garanti på motor og 3 år på øvrige dele på denne kvalitets maskine.


20.000 elever lærer om trivsel: - Man skal være god mod hinanden | TV2 Nord\n20.000 nordjyske skoleelever har i dag haft trivsel og mobning på skemaet. Det er nemlig skolernes årlige trivselsdag.\n20.000 elever lærer om trivsel: - Man skal være god mod hinanden\n20.000 nordjyske skoleelever har fredag haft trivsel og mobning på skoleskemaet i forbindelse med Skolernes Trivselsdag. Målet er, at færre elever skal føle sig mobbet.\n02. mar 2018, kl. 20:17 Bemærk: Artiklen er mere end 30 dage gammel\n1.b på Hedegaardskolen i Brønderslev har brugt dagen på at synge venskabssange og lave trivselstræer. Skolen er nemlig en af de 82 skoler i Nordjylland, som er en del af Skolernes Trivselsdag. En dag, hvor fokus ligger på, hvordan man undgår mobning i klassen.\nEleverne i 1.b er glade for at snakke med hinanden om, hvordan man hjælper hinanden til at have det godt. De kender nemlig godt følelsen af ikke at have haft en god dag i skolen.\n- Når min sidemakker driller og slår, så føler jeg mig ikke særlig glad, fortæller Maria Bavel Manuel Oka, mens vennen Noah Lindgren Djernæs nikker. Han har også et bud på, hvornår man ikke har det godt i skolen:\n- Hvis man bliver tyret eller fældet i fodbold, og det ikke bliver kaldt, siger han.\nNår min sidemakker driller og slår, så føler jeg mig ikke særlig glad.\nMaria Bavel Manuel Oka, 1.b\nEn hel dag med trivsel\nIfølge 1.b's klasselærer, så er det vigtigt med den slags dage, hvor der for alvor er tid til at fordybe sig i klassens trivsel.\n- Det er rigtig vigtigt, at vi engang imellem har en hel dag til at arbejde med trivsel, så vi har god tid til at arbejde med tingene, og ikke skal skynde os videre til noget andet, fortæller Tina Toft Høj.\nMen på Skolernes Trivselsdag skal klassen ikke videre til andre emner, og hele dagen skal gå med at snakke om, hvordan man er gode venner. Og det har eleverne mange gode bud på.\n- Hvis der er en, der sidder og kigger på imens man leger, så kan man jo lige gå hen og spørge "vil du ikke være med?", fortæller Noah Lindgren Djernæs.\nLæs også Julemærkehjemmet ændrede alt: "Det hele er noget værd"\nMålet med Skolernes Trivselsdag er at færre børn skal gå igennem folkeskolen og føle sig mobbet. En ny undersøgelse fra Undervisningsministeriet viser nemlig, at hver femte barn har følt sig mobbet i løbet af det sidste år.\nDet er Red Barnet, der sammen med mobilselskabet Call Me står bag trivselsdagen. Her mener antimobningsekspert Naja Kinch Sohn, at det er vigtigt, at man tager fat i trivslen allerede i de helt små klasser.\n- Det er enormt vigtigt at starte tidligt, fordi børnene skal støttes i, hvordan man er gode kammerater, og hvordan de får opbygget et stærkt fællesskab, så man undgår, at der kommer mobning senere hen, fortæller hun.


4 tips til dit perfekte bryllup\n1. God og passende bryllups dj\nBortset fra det faktum, at du ønsker at bestille en DJ til en attraktiv pris, bør det være endnu vigtigere, at Dj’ens kvalitet og ydeevne er rigtig. Det er derfor ikke tilrådeligt at vælge den billigste DJ til dit bryllup, da dette vil bidrage væsentligt til stemningen til din fest. Med stemningen og atmosfæren står succesen for din bryllupsfest nær. En repræsentativ bryllups DJ med stor erfaring ved præcis, hvordan man reagerer på dine gæsters ønsker og altid spiller den rigtige bryllupsmusik. Vi kan rådgive dig om hvilken DJ der passer bedst til din fest. Vil du hellere have lounge eller house musik til festen efter brylluppet? Eller er en allround DJ dit ønske? Vi hjælper gerne med beslutningen.\n2. DJ med levende musiker\nDet er altid muligt at øge Dj’ens ydeevne til et endnu højere niveau. De mest almindelige og populære kombinationer er DJ med saxofonist, DJ og trompet, DJ og live perkussion. Ud over disse muligheder er der mange flere måder at udvide DJ’en til dit bryllup med en sanger, sangerinde, trommeslager eller violinist. Bare book live musik til din dj. Du kan bestille de to musikere direkte sammen, men det er ikke et problem, hvis DJ'en allerede er involveret for at booke musikeren separat.\n3. Book bryllup band\nFor at give fejringen et ekstra pift, bør du ikke gå glip af et festband til din bryllupsfest. Den rigtige konstellation kan findes for enhver smag og budget. Igen kan vi hjælpe dig med råd til det bedste band til din bryllupsceremoni. Det mest populære valg er et coverband, der dækker alle genrer og spiller musik til alles smag. Også populære og altid egnede er jazz trioer eller jazz bands. Kontakt os kun for yderligere spørgsmål og yderligere råd.\n4. lyd og teknik\nPå en fest er det vigtigt, at musikken kan høres af alle gæster. Dette har at gøre med bandet og antallet af gæster. Jo større gruppe mennesker der er, jo mere forstærkning er nødvendig. Teknologi til op til 150 personer leveres af DJ og bandet, så du behøver ikke bekymre dig om noget, fordi lyden, lyset eller instrumenterne allerede er inkluderet i tilbuddet. Hvis teknologien allerede er tilgængelig på stedet, anbefaler vi, at du giver os besked, så vi kan tage højde for dette ved beregningen af prisen. Hvis du bestiller hos Evenses, kan du se frem til en ubekymre


Terminstråd - alle er velkomne :) - Side 235 - Debatten\nSide 235 af 788\nIndlægaf Sangius » 2. sep 2016, 10:44\nLulu skrev: @ godtnavn\nDet er vel kun spild af tid, hvis de ikke finder noget. Men det lige at få tjekket urin, blodtryk og evt hjertelyd er vel ikke helt uvæsentligt\nMen jeg har heller ikke selv fået noget ud af jordmoder og læge, udover at alt er normalt.\nIndlægaf Lulu » 2. sep 2016, 10:48\nNej, hvis der er noget er det selvfølgelig rart med tjek. Menjeg er 8 uger fra at have gennemført 2 graviditeter fuldstændig uden komplikationer og så er de ret spild af tid (bank under bordet og alt muligt andet gejl for ikke netop at have jinxet de sidste 8 uger!)\nIndlægaf JoyNips » 2. sep 2016, 10:49\nBøtte skrev: Mit andet jmbesøg er først i uge 30. Dog burde det have været uge 29.\nSamme her. Men 2. lægebesøg er omkring uge 25.\nIndlægaf Bøtte » 2. sep 2016, 10:52\nJeg troede, at vi snakkede jm-besøg, da det er dem Godtnavn har svært ved at få tilpasset studiet.\nLægebesøget er nok mere fleksibelt i forhold til hvilken dag det er\nIndlægaf godtnavn » 2. sep 2016, 11:18\nOg det var det det lød som de slet ikke tjekkede i det brev jeg har fået. Hjertelyden er ikke så vigtig at få tjekket der, i og med jeg har md-scanning dagen efter, men blodtryk og urin er godt at få tjekket Så er nået frem til at tage afsted medmindre jeg finder ud af at den forelæsning ikke kan undværes (der er enkelte hvor vi ikke må være væk grundet prøver, men har ikke fået endelige datoer for disse endnu).\nFørste lægebesøg synes jeg var fint da der blev taget en masse prøver, så det var rart at finde ud af at alt lå som det skulle. Så det følte jeg ikke var spild af tid, heller ikke selvom alle mine tal lå fint, pånær blodtrykket der var lidt lavt men ikke alarmerende.\nIndlægaf Kolderudolf » 2. sep 2016, 11:19\nGodtnavn: Jeg ville nok prioritere det. Det er jo netop hos jordemoderen, at de kan konstatere begyndende svangerskabsforgiftning, mv. Jeg fik da i hvert fald lidt af et chok, da hun pludselig konstaterede proteiner i min urin, da jeg var afsted forleden (i uge 22). Det ville jeg jo aldrig selv kunne have opdaget.\nIndlægaf godtnavn » 2. sep 2016, 11:23\nSom nævnt var grunden til jeg overvejede at droppe det at det lød som de ingen prøver tog og det kun var en snak om kost og livsstil, men når jeg ved de tjekker ting vil jeg gøre alt for at komme afsted Tak for alle jeres svar, I har overbevist mig om at jeg skal komme afsted (pånær hvis der er prøve den dag, tænker det er vigtigere ikke at dumpe et fag end at få taget blodtrykket).\nIndlægaf Kolderudolf » 2. sep 2016, 11:34\nDet lyder nu meget fornuftigt. Jeg har også rykket det et par gange, da der kom retssager mv. ind i billedet. Det har de dog været ret fleksible omkring. Kan du slet ikke få andre tider? De har godt nok travlt på de danske fødegange. Hvor skal du føde henne?\nIndlægaf xxx---xxx » 2. sep 2016, 11:39\nØv bøtte sikke noget lort. Du må finde dig nogle serier og lære at stene lidt på sofaen\nIndlægaf Sangius » 2. sep 2016, 11:41\nSidst jeg fik mit blodtryk tjekket hos lægen var det 97/60, mener jeg det var. Der er åbenbart bare nogen af os som har meget lavt blodtryk. Jeg hørte i hvert fald intet for det.\nMen det er lidt en flad fornemmelse nogen gange at tage til jordmoder. Jeg har også ret langt derind, og må tage bus og tog. Så sidder man der i 5 minutter, siger man har det godt, blodtrykket er normalt, og så bliver man sendt hjem. Øh bøh.... godt jeg lige brugte en time i bussen herned for det\nMen hvis de nu finder noget, så er det jo godt at reagere.\nSenest rettet af Sangius 2. sep 2016, 11:49, rettet i alt 1 gang.\nIndlægaf Kolderudolf » 2. sep 2016, 11:43\nHaha, jeg elsker at gå til jordemoder, men det er også sjældent, at jeg får lov til at sidde og tale om mig selv i 45 minutter Og så elsker jeg, at hver eneste gang at sige "Jeg har taget en lidt lækkert med til dig" og overrække mit tis. Ja, ja. Jeg er jurist. Jeg har ikke meget sjov i min hverdag\nIndlægaf xxx---xxx » 2. sep 2016, 11:47\nFedt i gider være med på at skrive hvor langt i er. Det synes jeg hjælper en rigtig meget når man er på fra mobilen.\nJeg fik ringet efter svar hos lægen i dag, og det var intet i den dyrkning de havde sendt afsted. Virkelig mystisk når den havde slået totalt ud på stripsen hos lægen.\nHan sagde det var meget sjældent at det var den vej rundt og ikke omvendt. Han anbefalede dog at jeg tog pillerne i 5 dage alligevel.\nJeg har ikke lige så ondt i dag. Så de har højst sandsynligt hjulpet. Men jeg kan ikke lade værd med at blive nervøs for om der er en anden grund til jeg har så ondt\nIndlægaf Sangius » 2. sep 2016, 11:51\nKolderudolf skrev: Haha, jeg elsker at gå til jordemoder, men det er også sjældent, at jeg får lov til at sidde og tale om mig selv i 45 minutter Og så elsker jeg, at hver eneste gang at sige "Jeg har taget en lidt lækkert med til dig" og overrække mit tis. Ja, ja. Jeg er jurist. Jeg har ikke meget sjov i min hverdag\n45 minutter! Jeg plejer ikke være der mere end 10-15 minutter\nIndlægaf Kolderudolf » 2. sep 2016, 11:54\nEnten har jeg en meget snaksagelig jordemoder eller også taler jeg utrolig meget De har vist bare utrolig meget tid heroppe. Men sådan som jeg husker det, sad jeg også og ævlede i 20-30 minutter i Danmark. Når sundhedsfaglig personale spørger hvordan det går, så tænker jeg altid, at de forventer en længere udredning frem for "fint". Men det gør de nok reelt ikke\nIndlægaf godtnavn » 2. sep 2016, 11:55\nHer ligger det heldigvis i gåafstand, så den del skal jeg ikke brokke mig over, dog har jeg ret mange selvstudie timer om ugen (har kun skemalagte timer på uni 26 timer om ugen) så det er ret irriterende ikke at kunne få tid på et af de tidspunkter hvor jeg ikke går glip af undervisning.\nMit blodtryk har også altid været i den lave ende, en enkelt gang (da jeg ikke var gravid) var det dog blevet ret lavt og da jeg samtidig var syg anbefalede lægen at jeg spiste nogle lakridser for at få det op. Læge-ordinerede lakridse


En hjælpende hånd! – Lystfiskeriforeningen\nUdgivet i 6. oktober 2012 9. december 2014 af Henrik Karmark\nLystfiskeriforeningen drives i stor udstrækning ved hjælp af frivillige hænder. Bestyrelsen, vore inspektører og opsynsmænd bruger ikke så lidt at deres fritid på at få det hele til at gå op i en højere enhed til gavn for medlemmerne. Det er der måske ikke så mange der tænker over, når først kontingentet er betalt.\nBlot skal man så lige have in mente, at var der ikke alle disse frivillige, så var kontingentet betydeligt højere, og faktisk er alle disse goder man får stillet til rådighed som medlem ens egen, da man som medlem af Lystfiskeriforeningen har adgang til alle herlighederne.\nVi ved godt, at nogen har bedre tid end andre. Sådan er det, og det er der fuld forståelse for. Men har man overskydende tid, som man gerne vil dele ud af, så tager vi imod med kyshånd.\nSpecielt inspektører og opsynsmænd mangler ofte en frivillig hånd. Særlig når bådene skal i om foråret eller op om efteråret. Så er det rart lige at kunne kontakte et medlem som gerne vil hjælpe til.\nStørre indsats behøver man faktisk ikke at yde. Til gengæld får man muligheden for at lære andre medlemmer bedre at kende, måske får man nogle kontakter indenfor for Lystfiskeri foreningen, som man ellers ikke ville have fundet. Kort sagt! Du kommer med i det nære foreningsliv der hersker, men som du måske endnu ikke har opdaget.\nSkulle du have fået lyst til at give en hånd med, så kan du kontakte en af inspektørerne på stationen eller kontakte vores overinspektør, Henrik Bahrenscheer på tlf. 50 10 12 28. Han har overblikket over hvor der mangler hænder.\nHenrik kan også kontaktes på mail henrik.bahrenscheer@tiscali.dk


(Sponsoreret af Hunkemöller) Heej.. så er jeg tilbage igen! Den sidste uges tid har været lidt hektisk, men nu er jeg tilbage på bloggen. I sidste uge lavede jeg et model job med Hunkemöller og turen var helt fantastisk! Vi havde de fedeste dage i de smukkeste omgivelser i Dubrovnik (Kroatien). En del af jer har spurgt hva’hulen de her billeder skal bruges til\nGlædelig påske, eller hvad man siger 😊 Måske nogle af jer allerede har ferie, ellers så venter det lige om hjørnet.. Hvilke planer har du for påsken? og har du nogle faste påske-ritualer?


Billige flybilletter fra Hamburg til San Francisco (USA)\nBillige flybilletter fra Hamburg til San Francisco\nBillige flybilletter » USA » San Francisco » Hamburg\nFra Hamburg til San Francisco\nAf og til er det vanskeligt at vurdere hvilke flybilletter til San Francisco, der er de billigste, grundet det enorme udvalg. For at du ikke behøver at gøre det, scanner vi her på Travelmarket.dk effektivt udbuddet af de bedste flybilletter. Du modtager med det samme et fyldestgørende overblik over de mest fordelagtige priser på billetter til San Francisco ved at oplyse nogle ganske få kriterier på hjemmesiden her. Nemt og enkelt.\nI USA er der gode muligheder for oplevelser. De 310.322.000 indbyggere er meget imødekommende og venlige. Det kan anbefales at tage til hovedstaden Washington D.C., hvor du kan spise på indbydende spisesteder og tage på forskellige museer. Fra Washington D.C. kan du komme videre til andre af USAs byer og spændende steder.\nFind nemt og bekvemt den billigste billet ved at sammenligne billetpriser til San Francisco fra hundredvis af hjemmesider. Denne søgemaskine kan søge både returbilletter og enkeltbilletter. På Travelmarket.dk finder vi flybilletter til både indenrigsfly til San Francisco, samt til og fra lufthavne i andre lande. Vi kan finde de billigste lokale rejser, rejser til andre steder i Nordamerika, samt flybilletter til oversøiske destinationer. Leder du efter en rejse med stop undervejs, flere strækninger, eller kunne du tænke dig at flyve ud til en lufthavn og hjem fra en anden, så klik blot på avanceret billetsøgning herover. Vi søger efter flybilletter til San Francisco hos både traditionelle flyselskaber, rejsebureauer og lavprisselskaber for at finde det selskab, som har den mest attraktive flybillet til SFO.\nUSA har mange andre lufthavne, som du kan få flybilletter til. Du kan blandt andet flyve til følgende tre lufthavne i landet:\nPopulære lufthavne med fly til San Francisco\nBillige flybilletter fra Billund til San FranciscoBillige flybilletter fra København til San FranciscoBillige flybilletter fra Hamburg til San FranciscoBillige flybilletter fra Aalborg til San Francisco\nFind rejsen til San Francisco her\nLæs mere om San Francisco på vores blog\nVi er eksperter i kør selv-ferie, og vi vil klart anbefale, at du besøger disse tre skønne storbyer i Californien. Se vores bedste tips til, hvad du skal se og tjek vores favoritby\nStorbyferie i San Francisco – De bedste rejsetips og tilbud\nTjek de bedste tilbud og USA-ekspertens bedste tips til San Francisco\nFind inspiration til San Francisco her\nRejseguide til San Francisco


10 Museer, der vil helbrede et brudt hjerte - da.inspirationclassic.com\nHvordan man skal håndtere, når du truer med din søs succes.\n15 Sidste-øjebliks påske basket gaver du kan få med Amazon Prime\nVideoudviklingen af amerikanske drengnavne kan ændre dit navnvalg\nNår du er et sted i mellem gruset "Nogen kan lide dig "Scenen og den raserifyldte" siden du har været gået "periode af din sammenbrud kan det være en * meget * god ting at tage en pause fra dine følelser. Indtast museet: et sted at hente nogle store kulturpunkter samtidig med at man får indsigt fra utrolige kunstnere, der har gået igennem det samme hjerteslag. Og hvem ved, det kan bare inspirere dig til at finde ny kærlighed, som vi så sket under Bachelorens -rejse til Museum of Broken Relationships. Rul videre til 10 must-visit museer, der vil helbrede dit knuste hjerte.\n1. Museum of Broken Relationships, Los Angeles: Mens dit besøg i Museum of Broken Relationships sandsynligvis ikke vil være så dramatisk som Nick og konkurrencerne på The Bachelor, er udstillingerne absolut værd at checke ud. Revel i heartbreak og dukke op fra museet klar til at lave "Single Ladies" dansen. (Foto via Frederic J Brown / Getty)\n2. Städel Museum, Tyskland: Giv din hjerne en pause og forlad de romantiske muslinger til kunstnere af Städel Museums "Battle of the Sexes" udstilling. Du får din udfylde af utroligt berømte malere, herunder en af vores sande faves, Frida Kahlo. (Foto via Städel Museum)\n3. Mak, Østrig: Om din post-breakup stemning er "NÅR TALK TIL MIG" eller du er mere af en ikke-sådan-ting-som-for-mange-romcoms slags gal, vil Maks "Erotic Art from Japan" udstilling opfylder alle dine behov. Fra tankevækkende damer til par i lidenskabens lidenskab skuffer ikke dette kunstværk. (Foto via Mak)\n4. Dallas Museum of Art, Dallas, Texas: Mens det er fristende at drikke væk, er din blues ikke den måde at helbrede et knust hjerte på. Nyd din sprit vicariously med en tur til DMA's fascinerende og dumme "Shaken, Stirred, Styled: The Cocktail Kunst" udstilling. Hvem vidste du kunne have en tumbler med butts?!\n5. Frist Center for Visual Art, Nashville, Tennessee: Hvis dine følelser (og tårer) kunne fylde nogle få oceaner og så nogle, så "Claire Morgan: Can not Stop Me Feeling" er til dig. Hun skaber spøgende og smukt udførlige webs, der repræsenterer de tunge forbindelser mellem os alle.\n6. Tate Liverpool, England:Har du nogensinde overbevist dig, og din sjælevenner blev født i det forkerte årti? Tate Liverpool hører dig. Deres "Tracey Emin og William Blake" udstilling kombinerer den lidenskabelige kunst af samtidskunstner Tracey Emin med William Blakes romantiske og følelsesmæssige poesi, der skaber en overraskende magtfuld union.\n7. Freud Museum, England: Mens Freud måske ikke har fået alt rigtigt om psykologi, var han helt sikkert på noget. Vandre gennem dette museum dedikeret til hjernen doc og du kan bare komme ud med en bedre forståelse af heartbreakers i dit liv.\n8. Mary og Leigh Block Museum of Art, Chicago, Illinois: Nogle gange har dine post-breakup følelser bare brug for en heftig reality check; en dejlig påmindelse om, at smerte ikke er en ø. I denne udstilling udforsker nutidige kunstnere smerten og hjertesorget som følge af store nationale begivenheder som de japanske interneringskampe og blodige konflikter mellem indianere og den amerikanske regering. (Foto via Mary og Leigh Block Museum of Art)\n9. Museum på Fashion Institute of Technology i New York, New York: Tag en note fra Beyoncé og fejret dit nylige liv med en freakkjole eller to fra FITs "Black Fashion Designers" -udstilling. Du kommer hjem med alle de inspektioner, du har brug for at studere dine fremtidige suitorer.\n10. Channel Islands Maritime Museum, Oxnard, Californien: Når du er klar til at kaste dig tilbage i spillet, skal du ikke bosætte sig for bare nogen. Tag dine tegn fra "Love Letters Home", en udstilling af smerteligt romantiske breve mellem sejlere og deres fjernt elskede. Lærdom: Hvis du ikke kan få en tekst tilbage, skal du kaste dem tilbage i havet. Der er måde køligere (og mere kommunikativ) fisk i havet.\nHvad er det næste museum på din skovliste? Tweet os @fijngenoegenandCo og lad os vide!\n(Fremhævet billede via Rick Rowell / Getty)\nStarbucks lancerer en ny kvælstofinficeret koldbrygget kaffe Fødevarer\n16 Budget-Friendly Statement Tæpper til forår Hjem\nÅH, snap! 3 tricks til at tage drømmende billeder ud Livsstil\n14 ØLinspirerede Parti Idéer til en meget Hoppy 30th Birthday Livsstil\n7 Ting du bør vide om pustere\nDenne fars tatovering til hans datter er fantastisk\n8 Beyond-Talented Wedding Florists at følge Instagram\n6 Måder at holde romantikken i live hele året lang\nDette firma vil oprette et brugerdefineret pop-up-hotel til dig overalt i verden\n14 Velsmagende frokostpopsikler til at starte din morgen ud\nHer er en Hack for at få mere fri mad fra Chipotle\nLøs vinterhår med disse masker\nJamie Chungs Boho Backyard Makeover er seriøst fantastisk


Morgenkaffebord pinselørdag - sn.dk - Ugebladet Vestsjælland\nUddeler Claus Larsen, Super Brugsen i Gørlev, holder traditionen med gratis morgenbord pinsemorgen fra klokken seks i hævn. Foto: Charlotte Koefoed\nArtiklen: Morgenkaffebord pinselørdag\nFra fredag den 21. maj er det tilladt at være 100 mennesker udendørs og det betyder, at SuperBrugsen i Gørlev kommer til at afvikle det traditionsrige morgenkaffebord pinselørdag den 22. maj.\n- Vi kommer selvfølgelig til at coronasikre arrangementet med god afstand og det betyder, at vi har pakket poser med morgenbrødet og tilbehør, vi står og hælder kaffen op og skal man have en lille en til halsen, så sker det også på coronasikret vis, forklarer Heino Andersen, næstformand for SuperBrugsen i Gørlevs bestyrelse.\nDen musikalske underholdning kommer Thopper til at stå for og man håber, folk vil bakke op om arrangementer, der også omfatter gode tilbud i SuperBrugsen, ligesom butikkerne i Gørlev holder tidligt åbnet og har skarpe tilbud.\n-Vi opfordrer til, at man holder afstand, spritter af, og sætter sig i små grupper. Pinsemorgen har igennem mange år været et samlingspunkt, og startskuddet på sommeren, slutter Heino Andersen.\nUddeler i SuperBrugsen i Gørlev sørger for, at der er plads til morgenkaffegæsterne ude foran butikken ved parkeringsområdet fra klokken seks til klokken otte.\n09:52 Gæsterne elsker kyllingesandwish og burger\n09:52 Wienersnitzel på andenpladsen\n09:52 Smørrebrødet er det bedste\n09:52 Hver torsdag er der stegt flæsk\n09:52 Tapas som take away


Brev til en ung miljøaktivist | Knud Vilby\nBrev til en ung miljøaktivist\nPosted on 10. september 2015 by knud@vilby.dk\nDet går bogstaveligt talt ad helvede til, og Danmark har stort set droppet miljø- og klimabistand. Men du kan vende udviklingen. Du har muligheden for og evnerne til at genopfinde 1990’ernes aktivisme\n.Tænk at være 50 år yngre. Hvilke trusler, og hvilke muligheder. En verden truet af krige og klimaændringer, overforbrug og overbefolkning. Men også en verden, der måske er i færd med en omstilling, der er så stor, at begrebet verdenshistorisk ikke rækker.\nJeg har skrevet om udvikling i 45 år og om miljø og klima i mere end 30 år. Det har været en stor del af mit arbejdsliv og af mit fritidsengagement i danske foreninger. Hjemme i rækkehuset holder vi høns, vi har fem regnvandsbeholdere, og vi har solpaneler over drivhuset. Det har vi haft meget længe, så solpanelerne er ikke blandt de mest effektive. Alligevel.\nDet er det lokale og det globale, og vi skal alle navigere mellem lokale muligheder og det store perspektiv. En af mine personlige sejre var, da det i 1992 lykkedes at overbevise Folketingets flertal om, at Danmark som det første land i verden skulle indføre en miljøbistand, som kunne bistå udviklingslande til, at deres industrialisering blev mindre miljøbelastende og mere bæredygtig. Jeg var formand for Mellemfolkeligt Samvirke, og efter FN’s Rio-konference om miljø og udvikling i 1992 skrev vi til alle Folketingets medlemmer og foreslog, at målet om at give 1 procent af Danmarks bruttonationalindkomst (BNI) i udviklingsbistand skulle suppleres med et nyt mål om at give 0,5 procent af BNI i miljøbistand.\nInteressant nok var det især på grund af Det Konservative Folkeparti, at forslaget gik igennem. Det var dengang et mere fremsynet parti. De konservative kunne se, at der var erhvervsmuligheder for Danmark i en global miljøindsats. En ny administration blev bygget op, og en ny samarbejds- og bistandsform udviklet. Det var langtfra uden problemer, og der blev lavet mudrede kompromiser, men det var alligevel fantastisk. Der stod international respekt om Danmark. I Mellemfolkeligt Samvirke følte vi, at vi havde været med til at skabe historie. Vi tænkte stort og fik ’systemet’ til at tænke med. Det nyttede, og det gav perspektiv.\nGlæde og smerte\nDen nye bistandsform blev udviklet over 10 år, inden VK-regeringen og Anders Fogh Rasmussen (V) slagtede den sammen med nedskæringer i den fattigdomsorienterede bistand og omstilling til krigsøkonomi. Det understregede, at man aldrig kan stole meget på politiske systemer. Havde Danmark fastholdt målsætningen fra 1990’erne, ville den samlede udviklings- og miljøbistand i dag have været på omkring 30 milliarder kroner årligt. Danmark ville være en rollemodel i den store kamp for global omstilling. Det ville ikke have kostet mere, end vi i dag bruger internationalt, når vi tager krigene med. Men perspektivet ville være helt anderledes\nErindringen fylder mig med glæde. Og med smerte og ærgrelse over, hvordan det siden gik.\nJeg har været imod rigtig mange ting i mit liv. Jeg har bidraget til mod-dagsordener både med underskrifter og i demonstrationer, og det har været vigtigt og sommetider endda nødvendigt. For eksempel går der en lige linje fra kampen mod atomkraft og til kampen for vedvarende energi. Meget havde set værre ud, hvis vi var slået ind på A-kraft-motorvejen i energiudviklingen.\nAlligevel siger mavefornemmelsen og erfaringerne mig, at det er bedre at kæmpe for noget, der gør en positiv forskel, end imod noget, man vil undgå. Det giver også større glæder.\nOfte er det to sider af den samme sag. Kampen mod klimaødelæggelse forudsætter sejre i kampe for at skabe en mere positiv udvikling. Uden sikkerhed for, at det er tilstrækkeligt, men med viden om at det er en del af det nødvendige. Kæmp for konkrete positive forandringer, som bidrager til den nødvendige overordnede omstilling. Og vær undervejs tro mod visionen og den store sammenhæng.\nMiljøbistanden var meget konkret. Der blev skabt en økonomisk ramme for indsatser, der var båret af viden, af en overordnet udfordring og af en vision. Det viste sig muligt at overbevise den nære omverden om, at det fornuftige var muligt.\nFolkelighed og storindustri\nUdviklingen af vedvarende energi og økologisk jordbrug synes i dag at være selvfølgeligheder, men sådan har det ikke altid været. I sin bog om det såkaldte vindkrafteventyr fra 2009 refererer Uffe Geertsen til den tilsvining, som A-kraft-kritikere blev udsat for i 1970’erne. Det var en »religiøs bølge sat i gang af barfodsgængere og andre biodynamikere og hjemmefødere«. Det var »brøndkarsespisende kystbanesocialister«, og nogle frygtede både sabotage og terror fra den kant.\nMen vindkrafteventyret gik i gang med folkelig bevidsthed og i kraft af enkeltpersoner. Hjulpet af god energioplysning blev der stillet enkeltmøller og klynger af møller op. På Information havde vi Torgny Møller, der startede en livslang indsats for vindenergi med at få bygget sin egen mølle. Det siden så forkætrede Tvind-system byggede en mølle, der unægtelig var mange gange større, og som gav ny viden om det mulige og umulige.\nI dag er det storindustri. Det har et omfang og et perspektiv, som virkelig er et eventyr. Der er røget folkelighed undervejs, men opnået utrolige resultater.\nTilsvarende med økologien. Latterliggjort og bagatelliseret. Beskyldt for at være baseret på manglende viden. Gjort til religiøsitet. Og nu – måske – den eneste del af dansk landbrug, der for alvor har et fremtidsperspektiv. Voksende salg herhjemme, stærkt voksende eksport, om end fra et meget lavt niveau. Masser af problemer, men fortsat en vision. Og i nogle af verdens fattigste lande en erfaring med, at veltilrettelagt økologisk produktion både kan give større produktivitet og bedre priser på de enkelte varer. Det, erhvervsfolket kalder win-win.\nMan troede på det\nDen seneste (igen oversete) rapport fra Det Internationale Energi Agentur (IEA) fortæller, at det ser stadig mere tvivlsomt ud med hensyn til at nå at begrænse klimaændringerne til en gennemsnitlig varmestigning på 2 grader. Det bliver værre. Barnelærdommen fortalte om helvede som et ekstremt varmt sted. Og det går bogstavelig talt ad helvede til. Alt for meget trækker i den forkerte retning. Alligevel er en gigantisk omstilling på vej. Den ses lejlighedsvis i en overordnet erkendelse og hele tiden i spændende lokale initiativer. Alle helt utilstrækkelige. Tilsammen måske nok til at dreje verden i en ny retning.\nI Danmark går det lige nu i den gale retning. Vi har stort set droppet miljø- og klimabistand. Vi skærer i den udviklingsbistand, der via uddannelses- og sundhedsaktiviteter kan være med til at bringe fødselstallet ned i de fattigste lande. Den tidligere regering begrænsede ambitionerne, og den nye har droppet dem helt. Det skal der naturligvis laves om på.\nAktivistisk udenrigspolitik betyder i dag – selv for det gamle fredselskende radikale parti – at vi som lilleput-nation tager aktivt del i næsten alle de krige, vi kan få øje på. V-regeringens ambition er, at vi skal bruge næsten tre gange så meget på militært forsvar (og angreb) som på civile internationale indsatser.\nI 1990’erne brugte vi lige så meget på civile indsatser som på militær. Det var en tid, da aktivistisk betød aktivisme i FN og andre internationale organisationer, og hvor man helt officielt hyldede den bløde sikkerhedspolitik. Man troede på, at man med aktivistiske indsatser kunne være med til at bekæmpe fattigdom, redde miljø, kæmpe mod klimaforandringer og arbejde for fred. Hvis jeg var ung, ville jeg arbejde for, at sådan en dansk aktivistisk virkelighed genopstår.\nEn virkelig aktivistisk udenrigspolitik er i dag en international indsats, der handler om at fremme bæredygtig fødevareproduktion, sikre omsorg og beskyttelse af rent vand, styrke pigers og kvinders uddannelse og rettigheder, reducere energiforbrug og styrke decentral energirigtig produktion, fremme industriomstilling og arbejde for fredsinitiativer, som også kan reducere flygtningepresset.\nDette brev er et sammensurium, og jeg kunne tage meget mere med i opremsningen. Men det hænger sammen. For sandheden er, at udenrigspolitikken (og anden politik) nu handler om vores levevis på en truet klode.\nMen risikerer vi ikke, at verden går op i flammer, hvis vi flytter vægten væk fra F-16-flyene og vores aktive krigsdeltagelse til fordel for langsigtet bæredygtighed?\nJeg tror det ikke, og så vidt jeg kan se, har vi snarere hældt benzin end smidt grus på de flammende bål.\nMen vil vores bløde indsats være tilstrækkelig? Vi kan vel ikke redde hele verden? Nej, bestemt ikke. Vores indsats vil være helt utilstrækkelig. Men kan vi være med til at skabe forståelse for sammenhæng og samspil, kan vi være med til at lave den voldsomme omstilling, der giver håb for os alle og ikke mindst for de næste generationer.\nMit råd til dig, kære unge miljøaktivist, er derfor: Tænk bæredygtigt. Tænk decentralt. Tænk i det nødvendige, og vær aktiv. Vær tro mod visionen: Kompostanlæg og vindmølleaktier retfærdiggør ikke ferier i Thailand. Synd lidt, og vær glad: Men prøv trods alt at gøre det nogenlunde visionært og bæredygtigt.\nFordi det er så stort og bredt, er der handlemuligheder inden for alle mulige forskellige fagligheder. Der er mange sejre, der skal vindes.\nGod fredelig og positiv kamp!\nKnud Vilby er journalist og tidl. formand for Mellemfolkeligt Samvirke. Artiklen er trykt i Information 8. september 2015\nThis entry was posted in Ikke kategoriseret and tagged udenrigspolitik; klimapolitik: miljø; omstilling by knud@vilby.dk. Bookmark the permalink.


Appartamenti Solaria i Mazzin til Bedste Pris-garanti | Agoda.com\nAppartamenti SolariaLejlighedStreda de Rotic 707, Mazzin, Mazzin, Italien, 38030 - Se på kortRigtig godt7,9Baseret på16anmeldelserAppartamenti SolariaSe flere billederSe flere billederSe alle 40 billeder8,3 Rigtig god placeringSe på kort8,3Beliggenhed\nMere om Appartamenti SolariaEn oversigtFor rejsende der gerne vil opleve synet og lyden af Campestrin, så er Appartamenti Solaria det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Faciliteterne og servicen på Appartamenti Solaria sikrer gæster et behageligt ophold. Gæsterne på dette hotel har glæde af familieværelse, restaurant, elevator, bar, transportservice på stedet. Alle hotellets værelser er indrettede med betænksomme bekvemmeligheder som garanti for uforlignelig komfort. Hotellet tilbyder vidunderlige fritidsaktiviteter, som boblebad, sauna, skisport, have, der er med til at gøre dit ophold uforglemmeligt. Hvis du søger komfortabel og bekvemmelig overnatning i Campestrin, så er Appartamenti Solaria dit hjem væk hjemmefra.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelserbruserkøkkenudstyrsiddeområdegratis vand på flaskekøleskabTVhårtørreropvarmningvaskemaskineTalte sprogengelskitaliensktyskVis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere